title: Sklep Sveta z dne 19. maja 2003 o načelih, prednostnih nalogah, vmesnih ciljih in pogojih Partnerstva za pristop z Bolgarijo

text:
Pomembno pravno obvestilo

|

32003D0396

Uradni list L 145 , 12/06/2003 str. 0001 - 0020

		Sklep Svetaz dne 19. maja 2003o načelih, prednostnih nalogah, vmesnih ciljih in pogojih Partnerstva za pristop z Bolgarijo(2003/396/ES)SVET EVROPSKE UNIJE JE —ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 622/98 z dne 16. marca 1998 o pomoči državam prosilkam v okviru predpristopne strategije, in zlasti vzpostavitve Partnerstev za pristop [1], in zlasti člena 2 Uredbe,ob upoštevanju predloga Komisije,ob upoštevanju naslednjega:(1) Evropski svet je v Luksemburgu ugotovil, da je Partnerstvo za pristop nov instrument in ključni element okrepljene predpristopne strategije.(2) Kopenhagenski Evropski svet je navedel, da je, glede na sklepe Evropskega sveta v Bruslju in na nadaljnji napredek pri izpolnjevanju pogojev članstva, cilj Bolgarijo leta 2007 pozdraviti kot članico Evropske unije. Potrdil je sporočilo Komisije glede načrta za Bolgarijo, vključno s predlogi za občutno povečanje predpristopne pomoči, in navedel, da bi se morali visoki zneski denarne pomoči, ki naj bi bili dani na voljo, uporabiti na prilagodljiv način, z usmeritvijo na prednostne naloge, skupaj s ključnimi področji, kot so pravosodje in notranje zadeve. Navedel je, bodo nadaljnje smernice o predpristopnem delu določene v revidiranih Partnerstvih za pristop, ki bodo predstavljena v naslednjem letu.(3) Uredba (ES) št. 622/98 določa, da Svet s kvalificirano večino in na predlog Komisije odloči o načelih, prednostnih nalogah, vmesnih ciljih in pogojih iz posameznih Partnerstev za pristop, kot bodo predložena vsaki državi kandidatki, kot tudi o nadaljnjih pomembnejših spremembah, ki se zanje uporabljajo.(4) Pomoč Skupnosti je pogojena z izpolnitvijo temeljnih elementov, in zlasti s spoštovanjem obveznosti iz evropskih sporazumov ter z napredovanjem k izpolnitvi kopenhagenskih kriterijev; kjer temeljnega elementa ni, lahko Svet s kvalificirano večino na predlog Komisije ustrezno ukrepa glede katere koli predpristopne pomoči.(5) Evropski svet je v Luksemburgu odločil, da bodo izvajanje Partnerstva za pristop in napredka pri sprejemanju pravnega reda Skupnosti preverjali organi Evropskega sporazuma.(6) Redno poročilo Komisije za leto 2002 predstavlja objektivno analizo priprav Bolgarije na članstvo in opredeljuje številna prednostna področja za nadaljnje delo.(7) Bolgarija mora zagotoviti ustrezne pravne in upravne strukture, ki so potrebne za načrtovanje, usklajevanje, upravljanje, nadzor in ovrednotenje predpristopnih sredstev Skupnosti —SKLENIL:Člen 1V skladu s členom 2 Uredbe (ES) št. 622/98 so načela, prednostne naloge, vmesni cilji in pogoji iz Partnerstva za pristop Bolgarije navedeni v Prilogi, ki je sestavni del tega sklepa.Člen 2Izvajanje Partnerstva za pristop se proučuje v organih iz Evropskega sporazuma in v ustreznih organih Sveta na podlagi rednih poročil, ki jih Komisija pošilja Svetu.Člen 3Ta sklep začne veljati tretji dan po njegovi objavi v Uradnem listu Evropske unije.V Bruslju, 29. maja 2003Za SvetPredsednikG. Papandreou[1] UL L 85, 20.3.1998, str. 1.--------------------------------------------------PRILOGA1. UVODNa zasedanju v Luxembourgu, decembra 1997, je Evropski svet sprejel sklep, da je Partnerstvo za pristop glavna podlaga za razširjeno predpristopno strategijo, ki v enotnem okviru mobilizira vse oblike pomoči državam kandidatkam. Na ta način Skupnost svojo pomoč usmerja glede na posebne potrebe vsake kandidatke kot podporo pri reševanju posameznih težav pri pripravah na pristop.Prvo Partnerstvo za pristop za Bolgarijo je bilo potrjeno marca 1998. V skladu z določbami Uredbe (ES) št. 622/98 (člen 2), je bilo Pristopno partnerstvo prvič dopolnjeno decembra 1999 ter drugič januarja 2002 [1], pri čemer je bil upoštevan nadaljnji razvoj Bolgarije. V sporočilu Komisije glede načrta za Bolgarijo je bilo navedeno, da bo Komisija predlagala revidirana partnerstva za pristop za Bolgarijo, ob upoštevanju ugotovitev rednih poročil iz leta 2002 in načrta. Sporočilo tudi navaja, da bodo kratkoročna in dolgoročna vprašanja načrta podrobneje razložena v revidiranem Partnerstvu za pristop, ki bo predstavljeno naslednje leto, in da bo Partnerstvo za pristop še naprej osnova za načrtovanje programov predpristopne pomoči, vendar se bodo prednostne naloge za pomoč črpale tudi iz rednih poročil, načrta in revidiranih državnih razvojnih programov, ki jih bodo posamezne države pripravile skladno z zahtevami strukturnih skladov. Navedeno je bilo, da bo Partnerstvo za pristop dopolnjevalo načrt in bosta skupaj predstavljala glavni orodji pripravljalnega dela Bolgarije za pristop k EU.2. CILJINamen Partnerstva za pristop je postavitev prednostnih področij v enoten okvir, kjer so v skladu z rednim poročilom Komisije 2002 o napredku, ki ga je Bolgarija dosegla pri včlanjevanju v Unijo, in načrtom potrebna nadaljnja prizadevanja, finančnih sredstev, ki so na voljo za pomoč Bolgariji pri izvedbi teh prednostnih nalog, in pogojev, ki bodo veljali za zagotovitev pomoči. Partnerstvo za pristop predstavlja podlago za številne ukrepe politik, ki se bodo uporabljali za pomoč državam kandidatkam pri njihovih pripravah na članstvo. Ta, inter alia, vključujejo postopek predpristopnega fiskalnega nadzora, predpristopni gospodarski program, predpristopni pakt za boj proti organiziranemu kriminalu, kot tudi državne razvojne programe, načrte razvoja podeželja, državno strategijo zaposlovanja, usklajeno z Evropsko strategijo zaposlovanja, in sektorske načrte, ki so potrebni za sodelovanje v strukturnih skladih po pristopu ter za izvajanje ukrepa strukturnih politik v predpristopnem obdobju (ISPA) in posebni pristopni program za kmetijstvo in razvoj podeželja (Sapard) pred pristopom. Vsak od teh ukrepov se razlikuje po naravi in se pripravlja ter izvaja v skladu s posebnimi postopki, lahko pa je tudi podprt s predpristopno pomočjo. Ti ukrepi niso sestavni del tega partnerstva, vendar so prednostne naloge, ki jih vsebujejo, z njim združljive.3. NAČELAGlavna prednostna področja, opredeljena za vsako državo kandidatko, so odvisna od njene sposobnosti izpolniti kopenhagenske kriterije, ki določajo, da se za članstvo zahteva:- da država kandidatka doseže stabilnost institucij za zagotavljanje demokracije, pravne države, človekovih pravic ter spoštovanja in varstva manjšin,- obstoj delujočega tržnega gospodarstva kot tudi sposobnosti za spopadanje s konkurenčnim pritiskom in tržnimi silami znotraj Unije,- sposobnost prevzemanja obveznosti članstva, vključno s spoštovanjem ciljev politične, gospodarske in denarne unije.Na srečanju v Madridu leta 1995 je Evropski svet poudaril potrebo, da morajo države kandidatke prilagoditi svojo upravno strukturo, da se zagotovi usklajeno delovanje politik Skupnosti po pristopu. V Luxembourgu leta 1997 je poudaril, da je vključevanje pravnega reda v zakonodajo sicer nujno, a ne samo po sebi zadostno, saj je treba zagotoviti tudi dejansko uporabo. Evropski svet je leta 2000 in 2001 v Feiri in Gothenburgu potrdil bistven pomen usposobljenosti držav kandidatk za izvajanje in izvrševanje pravnega reda in dodal, da to zahteva od kandidatk izredno veliko truda pri krepitvi in reformi upravnih in pravosodnih struktur. Kopenhagenski Evropski svet je leta 2002 ponovno poudaril pomen pravosodne in upravne reforme, ki bi pospešila celotne priprave Bolgarije na članstvo.4. PREDNOSTNE NALOGERedna poročila Komisije poleg ocene napredka izpostavljajo tudi obseg prizadevanj, ki so še potrebna na določenih področjih, da se države kandidatke pripravijo na pristop. Po zaključkih rednih poročil 2002 Bolgarija še naprej izpolnjuje politična merila in ima delujoče tržno gospodarstvo vendar še vedno ni sposobna, da bi se spopadla s konkurenčnim pritiskom in tržnimi silami znotraj Unije. Bolgarija še ne izpolnjuje v celoti meril pravnega reda. Da bi uspešno zaključila svoje priprave, si mora Bolgarija še naprej prizadevati za prenos, izvajanje in uveljavitev pravnega reda. Prav tako mora nadaljevati z reformo javne uprave in sodstva, da bo zagotovila potrebno upravno in sodno usposobljenost.Načrt za Bolgarijo, ki pokriva obdobje do pristopa, nakazuje glavne ukrepe, ki jih mora Bolgarija izvesti, da bo pripravljena za članstvo. Temelji na obveznostih, prevzetih med pogajanji, in na potrebnih ukrepih za izpolnitev kopenhagenskih in madridskih kriterijev za članstvo. Namen načrta je, z opredelitvijo nalog, ki jih ima pred seboj, in z zagotavljanjem večje denarne pomoči, podpreti prizadevanja Bolgarije za izpolnitev preostalih kriterijev za članstvo. Poseben poudarek je na potrebni upravni in sodni usposobljenosti za izvajanje pravnega reda in gospodarske reforme. Napredek Bolgarije na področju pravnega reda se lahko spremlja na osnovi meril uspešnosti, ki jih vsebujejo načrti. Navedena merila pokrivajo prilagajanje zakonodaje in razvoj upravne usposobljenosti.Revidirano Partnerstvo za pristop dopolnjuje načrt in skupaj predstavljata glavno vodilo pripravljalnega dela Bolgarije za pristop k EU. Partnerstvo za pristop podrobneje razlaga bistvena kratkoročna in dolgoročna področja načrta in opredeljuje prednostne naloge, za katere je realno pričakovati, da jih lahko Bolgarija dokonča ali pri njih bistveno napreduje v obdobju 2003/2004. Prednostne naloge v Partnerstvu za pristop so bile določene v sodelovanju z zadevnimi državami. Njihovo uresničevanje bo pogojevalo stopnjo odobrene pomoči. Med temi prednostnimi nalogami so bila poudarjena področja, ki zahtevajo posebno hitro ukrepanje.Prav tako je pomembno, da Bolgarija izpolni obveznosti glede zakonodajnega prilagajanja in izvajanja pravnega reda v skladu z obveznostmi po Evropskem sporazumu in iz procesa pogajanj. Treba se je spomniti, da prevzemanje pravnega reda v zakonodajo samo po sebi ni zadostno; treba je zagotoviti tudi, da se dejansko izvaja po enakih standardih, ki se uporabljajo znotraj Unije. Na vseh spodaj navedenih področjih obstaja potreba po verodostojnem in učinkovitem izvajanju ter izvrševanju pravnega reda.Izhajajoč iz analize rednega poročila Komisije 2002 in načrta so bile za Bolgarijo opredeljene naslednje prednostne naloge ter vmesni cilji. Te prednostne naloge so predstavljene v skladu s strukturo rednega poročila [2].Politična merilaDemokracija in pravna državaJavna uprava- V letu 2003 pripraviti strategijo celovite reforme javne uprave, vključno z akcijskim načrtom.Strategija mora vsebovati dvojni pristop, ki združuje: nadaljevanje podpore institucionalne izgradnje, ki se neposredno nanaša na pravni red in upravljanje sredstev Skupnosti; in horizontalno reformo namenjeno bolj splošnemu izboljšanju učinkovitosti javne uprave.- Sprejeti ukrepe za zagotovitev uporabe preglednih postopkov za zaposlovanje in napredovanje ter za izboljšanje upravljanja človeških virov. Sprejeti ukrepe za zagotovitev zadostnega števila usposobljenega osebja, ki bi zagotovili trajnost reform. Povečati odstotek uslužbencev s statusom državnih uradnikov. Zavarovati uslužbence, ne glede na njihov status, pred nepoštenim odpuščanjem.- Izboljšati (s poenostavitvijo in pojasnitvijo) pravni okvir upravnega odločanja in postopke zagotavljanja pravne varnosti. Sprejeti dodatne ukrepe za zagotovitev odgovornosti, odprtosti in preglednosti javnih služb.- Okrepiti upravne strukture, da se zagotovi potrebna usposobljenost za učinkovito uporabo in pravilno obračunavanje sredstev Skupnosti.- Okrepiti usposobljenost za strateško načrtovanje, analizo politik in ocenjevanje v osrednji vladi in resornih ministrstvih.- Pri prenosu pravnega reda Skupnosti posvetiti več pozornosti možnemu načinu njegovega izvajanja in uveljavljanja, vključno s sodnim sistemom, na nacionalni, regionalni in lokalni ravni, primerno razmeram v Bolgariji.- Dodatno izboljšati kakovost posvetovanj s prizadetimi strankami (npr. socialnimi in gospodarskimi partnerji, civilno družbo in zasebnim sektorjem) o pripravi nove zakonodaje.Pravosodni sistem- Sprejeti ukrepe za nadaljevanje reform pravosodnega sistema, vključno z namenom zagotavljanja nepristranske uporabe zakonodaje.- Nadaljevati izvajanje strategije državne reforme bolgarskega pravosodnega sistema in akcijskega načrta ter sprejeti izvajanje zakonodaje skladno s prakso EU.- Pregledati strukturo pravosodja v skladu z najboljšimi praksami EU, vključno s pregledom organizacije predprocesne faze.- Pregledati stopnjo kazenske imunitete članov pravosodja, da se zagotovi skladnost z najboljšimi praksami EU.- Sprejeti ukrepe za izboljšanje pravosodnih postopkov, še zlasti za njihovo skrajšanje, in za zagotovitev polnega uresničevanja temeljnih pravic v kazenskih zadevah, zlasti glede pravne pomoči.- Zagotoviti ustrezen proračun za pravosodje, vključno z ustreznim izvrševanjem sodnih odločb.- Jasno razlikovati med vlogo Vrhovnega sodnega sveta in vlogo Ministrstva za pravosodje, z namenom, da se upošteva neodvisnost sodstva.- Krepiti upravno usposobljenost Vrhovnega sodnega sveta, da se zagotovi njegovo pravilno delovanje tako z vidika strateškega odločanja kot z vidika upravljanja sodnega sistema.- Sprejeti ukrepe za izboljšanje delovanja sodišč s povečanim usposabljanjem predsednikov sodišč na področju vodenja, razvojem učinkovite upravne podpore na centralni in lokalni ravni in z uvedbo preglednega sistema razdeljevanja zadev.- Izboljšati varovanje in delovne pogoje na sodiščih in v pisarnah tožilstva.- Vzpostaviti bolj odprt, pravičen in pregleden postopek zaposlovanja, ocenjevanja in napredovanja temelječ na sposobnostih znotraj sodstva.- Krepiti strokovnost sodstva z zagotavljanjem ustreznih državnih sredstev Nacionalnemu inštitutu za pravosodje, ki bi mu omogočila razvoj kakovostnega usposabljanja za sodnike, tožilce in upravne uslužbence.- Posodobiti metode vodenja na tožilstvu, da bi se povečala preglednost in učinkovitost obravnavanja primerov.Protikorupcijski ukrepi- Nadaljevati z izvajanjem državne protikorupcijske strategije in akcijskega načrta.- Zagotoviti izvajanje in izvrševanje pravnega okvira za odpravo korupcije. Uvesti pojem kazni za kaznivo dejanje ali upravnih kazenskih sankcij proti pravnim osebam v Bolgariji. Ratificirati Civilnopravno konvencijo Sveta Evrope o korupciji.Človekove pravice in varstvo manjšin- Sprejeti in začeti učinkovito izvajati celovito protidiskriminacijsko zakonodajo s prenosom protidiskriminacijskega pravnega reda Skupnosti [3].- Dokončati reorganizacijo in posodobitev policije, nadaljevati prizadevanja, da bi policisti v vseh okoliščinah spoštovali temeljne človekove pravice; razširiti uporabo pristopa Skupnosti k skrbi za red, ki izboljšuje odnose z javnostjo, še zlasti z manjšinskimi skupinami.- Nadaljevati prizadevanja za odpravo trgovine z ljudmi, vključno s prizadevanji za preprečevanje in socialno reintegracijo.- Okrepiti prizadevanja, da se vse kraje preiskovalnega pripora, še zlasti policijske postaje, uskladi z osnovnimi zahtevami, ki so opredeljene v poročilu Odbora Sveta Evrope za preprečevanje mučenja.- Zagotoviti izvajanje in zadostna proračunska sredstva, za omogočanje dostopa do sodišča in pravne pomoči.- Preoblikovati sistem vzgoje in varstva otrok, tako, da se sistematično zmanjša število otrok v varstvenih zavodih, še zlasti z razvojem alternativnih storitev socialnega skrbstva, namenjenih otrokom in družinam. Zagotoviti popolno izvajanje Konvencije ZN o pravicah otroka.- Še zlasti nujno je treba: Določiti pravno podlago za zagotovitev potrebne zaščite proti samovoljnemu zadržanju in izboljšati življenjske pogoje v sistemu varstva duševnega zdravja. Sprejeti in uresničevati strategijo in akcijski načrt z ustreznim finančnim okvirom za korenito reformo sistema varstva duševnega zdravja.- Sprejeti konkretne ukrepe za izvajanje okvirnega programa za Rome, s posebno pozornostjo na zagotavljanju potrebne finančne podpore, bistveni okrepitvi vladnega telesa, zadolženega za manjšinske zadeve, ter na zagotavljanju enakega dostopa do zdravstva, nastanitve, izobraževanja in socialne varnosti. Izdelati konkreten akcijski načrt in finančni okvir okvirnega programa za Rome za njegovo uspešnejše izvajanje.Gospodarska merilaOhranjati je potrebno visoko stopnjo makroekonomske stabilnosti, ki je bila dosežena v zadnjih letih, in nadaljevati izvajanje programa reforme za odpravo preostalih težav.Nadaljevati s prizadevanji na naslednjih področjih:- program privatizacije,- razvoj majhnih in srednje velikih podjetij, še zlasti povečanje števila novoustanovljenih,- izvajanje programa za skrajšanje in poenostavitev postopkov za izdajanje dovoljenj,- preoblikovanje carinske in davčne uprave, med drugim z namenom zmanjšanja neformalnega gospodarstva,- učinkovitost stečajnih postopkov,- razvoj in napredek finančnega posredništva in nebančnega finančnega sektorja,- uveljavljanje premoženjskih pravic,- število transakcij in cene kmetijskih zemljišč,- obseg in kakovost javnih naložb, vključno z infrastrukturo, izobraževanjem, okoljem in zdravjem,- zmanjšanje državne pomoči, še zlasti v energetskem in transportnem sektorju.Sposobnost prevzema obveznosti članstvaProst pretok blaga- Sprejeti potrebne vodoravne in postopkovne ukrepe.- Privzeti 80 % evropskih standardov, vključno s popolnim prenosom evropskih harmoniziranih standardov s področja direktiv po novem pristopu.- Okrepiti upravno usposobljenost na področju standardizacije in podpreti razvoj organov za ugotavljanje skladnosti in laboratorijev.- Zagotoviti, da se dokonča prevzem direktiv po novem in starem pristopu in da so besedila popolnoma skladna z zakonodajo Skupnosti.- Okrepiti upravno usposobljenost na področju kemičnih snovi in motornih vozil.- Privzeti pravni red o kemičnih snoveh, motornih vozilih, lesu, nadzoru orožja in vračanju kulturnih dobrin.- Doseči popolno skladnost s pravnim redom na področju farmacevtskih izdelkov za človeško uporabo, kakor tudi o zdravilih za uporabo v veterini, vključno z dovoljenji za promet z zdravili.- Spremeniti Zakon o javnem zdravstvenem varstvu, še zlasti z namenom, da bi bila sanitarna dovoljenja za uvožena živila in zdravstvena spričevala za izvoz, popolnoma združljiva s pravnim redom.- Nadaljevati prizadevanja na področju varne hrane in živil.- Postopno prilagajati zakonodajo na področju živil pravnemu redu.- Razvijati upravno usposobljenost, oblikovati sistem državnega usposabljanja inšpektorjev in živilskih delavcev, zagotoviti pravilno uporabo HACCP (analiza nevarnosti in kritičnih kontrolnih točk), akreditirati in preoblikovati laboratorije.- Zagotavljati napredek na neusklajenih področjih. Vključiti načelo vzajemnega priznavanja v ustrezno zakonodajo o izdelkih.- Dokončati pregled zakonodaje na neusklajenem področju, da se preveri skladnost s členi 28 do 30 Pogodbe ES in odpravi neskladne določbe.- Še naprej si prizadevati za prilagoditev zakonodaje in zagotovitev njenega učinkovitega izvrševanja glede javnih naročil.- Ustanoviti državno agencijo za javna naročila.- Opredeliti potrebne ustavne spremembe za prevzem določb glede sistema pravnih sredstev.- Spremeniti Zakon o javnih naročilih, vključno z odpravo ugodnejše obravnave domačih ponudnikov, pripravo preglednih postopkov in učinkovitih pravnih sredstev, med drugim glede javnih razpisov, z namenom zagotoviti popolno združljivost s pravnim redom.Prost pretok oseb- Nadaljevati zakonodajno delo na področju vzajemnega priznavanja poklicnih kvalifikacij in diplom ter zagotoviti ustrezne upravne strukture.- Izvesti priprave za revizijo bolgarske Ustave z namenom zagotoviti skladnost s pravnim redom o pravici do glasovanja, vključno s posebno zakonodajo o volitvah Evropskega parlamenta.- Nadaljevati prilagajanje zakonodaje predpisom Skupnosti v zvezi z zahtevami glede narodnosti, stalnega prebivališča, jezikovnih zahtev, kakor tudi enako obravnavo delavcev migrantov.- Nadaljevati pripravljalno delo za udeležbo v mreži EURES.- Sprejeti pripravljalne ukrepe za izpolnjevanje finančnih in upravnih obveznosti, ki bodo sledile iz uporabe predpisov o usklajevanju socialne varnosti.Svoboda opravljanja storitev- Še naprej podpirati pravico ustanovitve in svobodo opravljanja storitev.- Dodatno spremeniti zakon o tujcih, da se odpravi nezdružljivost s pravnim redom.- Spremeniti Zakon o odvetništvu, zakon o igrah na srečo in zakon o orožju ter blagu z dvojno uporabo.- V celoti uskladiti zakonodajo o finančnih storitvah s pravnim redom vključno z novimi direktivami ali predpisi, sprejetimi v sklopu akcijskega načrta za finančne storitve. Uveljavljati krepitev in neodvisnost finančnih nadzornih organov.- Nadalje privzemati pravni red na področju zavarovalniških storitev, še zlasti začeti postopno prilagajati nadomestila najnižji ravni EU, kar zadeva obvezno avtomobilsko zavarovanje.- V celoti prilagoditi Zakon o varstvu podatkov pravnemu redu in razviti potrebno upravno sposobnost za njegovo izvajanje.- V celoti privzeti pravni red Skupnosti o pogojnem pristopu in o tehničnih standardih.Prost pretok kapitala- Dokončno uskladiti pretok kapitala, razen kjer so bila priznana prehodna obdobja.- Sprejeti vse potrebne spremembe Zakona o deviznem poslovanju in kmalu za tem predpise o njegovem izvajanju.- V finančnih ustanovah izdelati programe za preprečevanje pranja denarja.- Sodelovanje vseh ustreznih poklicev in zlasti vseh kreditnih in finančnih ustanov z organi, pristojnimi za boj proti pranju denarja, skladno z direktivo proti pranju denarja (91/308/EGS), precej pred pristopom.- Okrepiti pravno usposobljenost Urada za finančni nadzor.- Izvesti dodatne ukrepe za dokončno uskladitev zakonodaje o plačilnih sistemih.- Izvesti dodatne ukrepe za dokončno uskladitev zakonodaje o pranju denarja.Pravo gospodarskih družb- V celoti prilagoditi zakonodajo o pravicah intelektualne in industrijske lastnine pravnemu redu in izboljšati njeno izvrševanje. Poostriti ukrepe za boj proti piratstvu in ponarejanju, zlasti s krepitvijo mejnih kontrol, večjo usklajenost carinske uprave, policije in sodstva glede izvrševanja pravic intelektualne in industrijske lastnine ter zagotavljanje ustreznega usposabljanja izvršnih organov, vključno s sodniki in tožilci.- Narediti nadaljnje korake pri prilagajanju zakona o gospodarskih družbah in računovodstvu pravnemu redu in pri izboljševanju upravne usposobljenosti na tem področju, še zlasti glede izvrševanja zakonodaje.Politika konkurence- Dokončati antitrustovski pravni okvir, prizadevati si za usposabljanje in še naprej beležiti učinkovito izvajanje in izvrševanje antitrustovskih predpisov.- Zagotoviti, da antitrustovska zakonodaja v celoti upošteva pravni red, vključno z nedavno sprejetimi skupinskimi izjemami.- Zagotoviti bolj odvračilno kazensko politiko s poudarkom na preprečevanju resnejšega izkrivljanja konkurence.- Povečati ozaveščenost o pravilih, zlasti v poslovnih krogih in sodstvu.- Dokončati pravni okvir glede državne pomoči.- Dodatno spremeniti bistvena izvedbena pravila.- Na podlagi mehanizmov evropskih sporazumov, skupaj s Skupnostjo, sprejeti program regionalne pomoči, usklajen s pravnim redom.- Nadgraditi strokovno znanje in izboljšati kakovost odločitev o državni pomoči, kakor tudi preglednost državne pomoči.- Še naprej krepiti upravno usposobljenost (npr. usposabljanje in sredstva) vključno z okrepljenim sodelovanjem med Komisijo za varstvo konkurence (CPC) in oddelkom za državno pomoč pri Ministrstvu za finance.- Izboljšati preglednost državne pomoči, pri čemer se zagotovi, da seznam in letna poročila zajemajo vse ukrepe pomoči.- Povečati ozaveščenost udeležencev trga in dajalcev pomoči o pravilih, zlasti v poslovnih krogih in sodstvu.- Izboljšati evidenco izvrševanja državne pomoči, zlasti z oceno obstoječih programov za dodeljevanje državne pomoči v Bolgariji, ki vključujejo posredno in navzkrižno pomoč ter subvencioniranje, z namenom uskladiti jih s pravnim redom in z ex-ante nadzorom zagotoviti, da so vsi novi ukrepi pomoči v celoti združljivi s pravnim redom.- Vzporedno z drugimi načrti pripraviti celovit načrt prestrukturiranja jeklarskega sektorja, skladno s Protokolom 2 Evropskega sporazuma o proizvodih ESPJ.Kmetijstvo- Nadaljevati nadgrajevanje usposobljenosti za uporabo mehanizmov skupne kmetijske politike (SKP), zlasti plačilne agencije in integriranega administrativnega in kontrolnega sistema.- Nadaljevati izboljševanje učinkovitosti izvajanja Sapard.- Ob upoštevanju horizontalnih zadev še naprej nadgrajevati upravno strukturo na področjih, kot so politika kakovosti, ekološko kmetijstvo, FADN (mreža knjigovodskih podatkov s kmetijskih gospodarstev).- Nadaljevati izvajanje skupne tržne ureditve za vse pomembne proizvode, vključno s pripravo registra vinogradov in razvojem registriranih destilarn, razvojem usposobljenosti intervencijskih agencij in razvojem medpanožnih organizacij.- Nadgraditi upravne strukture za oblikovanje, izvajanje, upravljanje, spremljanje, nadzor in ovrednotenje programov razvoja podeželja, ki jih financira Skupnost, in gozdarske strategije EU.- Nadaljevati delo na državnem katastru in zemljiški knjigi z namenom izboljšati stanje na trgu zemljišč.- Dokončati uskladitev veterinarske in fitosanitarne zakonodaje za celovito in učinkovito uveljavitev sistemov nadzora notranjega trga in uvoza iz tretjih držav; nadaljevati izvajanje veterinarske in fitosanitarne zakonodaje ter zakonodaje v zvezi z varnostjo živil, vključno z ukrepi nadzora nad boleznimi živali.- Nadaljevati prizadevanja za izdelavo nacionalne zbirke podatkov za govedo, da bi bila do konca 2003 v celoti pripravljena za izvajanje.- Nadaljevati povečevanje obratov za predelavo hrane, vključno s posodabljanjem starih klavnic.- Ustrezno opremiti Državno veterinarsko službo in pripraviti program Državne veterinarske službe za popolno skladnost obratov z zahtevami EU do konca leta 2004.- Nadaljevati proces nadgrajevanja ali razvoja vseh predlaganih dolgoročnih veterinarskih mejnih kontrolnih točk, vključno z usposabljanjem ustreznega osebja za vse postopke, za katere se zahteva skladnost z zakonodajo EU.- Nadaljevati usposabljanje uradnih veterinarjev.- Nadaljevati izvajanje pravnih zahtev Skupnosti glede gibanja živali s ciljem, da bi bil sistem identifikacije in registracije živali popolnoma v skladu s pravnim redom.- Napredovati pri prevzemu in izvajanju pravnega reda o živalskih odpadkih.Ribištvo- Dokončati oblikovanje ustrezne organizacije, ustreznih institucionalnih virov ter opreme v zvezi z inšpekcijo in nadzorom, tržne in strukturne politike na državni in regionalnih ravneh.- Dokončati ribiški register, ki bo popolnoma skladen z zahtevami Skupnosti.- Razviti zanesljiv sistem statistike ribištva.- Izvajati nedavno sprejeto zakonodajo, ki ureja delovanje glavnih upravnih struktur.- Dati na voljo dodatno osebje oddelku za ribištvo v okviru Ministrstva za kmetijstvo, prehrano in gozdarstvo.- Okrepiti nadzorne dejavnosti z večjim poudarkom na usposabljanju inšpektorjev za ribištvo, zagotavljanju ustrezne opreme in povečevanju števila inšpektorjev za nadzor morskega ribolova.- Priprava na izvajanje predpisov glede upravljanja in nadzora virov.Prometna politika- Nadaljevati pravno prilagajanje in izvajanje v cestnem prometu, zlasti prilagajanje voznega parka tehničnim in varnostnim zahtevam (tahografi in naprave za omejevanje hitrosti), socialne zakonodaje, uvajanje in postopno povečevanje zahtev glede finančnega položaja za dostop do poklica, transporta nevarnih snovi in uskladitev sistema davkov na vozila in cestnih pristojbin.- Okrepiti upravno usposobljenost v cestnem prometu, zlasti v povezavi s prevozom nevarnih snovi, socialno zakonodajo (čas vožnje in počitki), dostopom do trga, dostopom do poklica in cestnimi kontrolnimi pregledi.- Nadaljevati pravno prilagajanje, izvajanje in izvrševati upravno usposobljenost v železniškem sektorju – vključno s krepitvijo izvršilnega organa, priglašenega organa, neodvisnosti upravljavca železniške infrastrukture, shemo zaračunavanja uporabe infrastrukture in finančne stabilizacije glavnega prevoznika, z namenom izvajanja revidiranega železniškega pravnega reda; zagotoviti prenos in izvajanje zakonodaje EU o interoperabilnosti.- Zagotoviti potrebno upravno usposobljenost za pripravo na obsežna investicijska dela, potrebna v železniški in cestni infrastrukturi, načrtujoč, da bi bili lahko upravičeni do prispevka strukturnih skladov EU; izvajati program za zagotovitev potrebnih investicijskih del za nadgradnjo in sanacijo cestnega omrežja za doseganje normativov EU glede osnih obremenitev, ob upoštevanju okoljevarstvene zakonodaje.- Dokončati celovit pristop do skupne letalske oblasti in nadaljevati prilagajanje zakonodaje in izvajanje zadevne sekundarne zakonodaje o skupnih letalskih zahtevah, izvajati postopno uvajanje zahtev tretjega paketa in usklajevanje zahtev in upravnih postopkov na področju civilnega letalstva, okrepiti usposobljenost letalskega upravnega osebja.- Dokončati uskladitev s pomorsko zakonodajo EU o varnih in nevarnih področjih; povečati pomorsko varnost, zlasti izboljšati poslovanje upravnih ustanov za pomorsko varnost, najprej kot država zastave, kasneje kot država pristanišča, in jamčiti za njihovo neodvisnost; okrepiti bolgarsko pomorsko upravo; dodatno se uskladiti s pomorskim pravnim redom EU na področju varnosti z uporabo kode za trgovske ladje in izvajanjem zakonodaje. S sprejetjem in izvajanjem ustreznih ukrepov še naprej izboljševati evidenco o pomorski varnosti bolgarske flote v skladu s Pariškim memorandumom.Obdavčitev- Nadaljevati prilagajanje davčne zakonodaje o DDV in trošarini.- Zagotoviti, da je bodoča zakonodaja skladna z načeli etičnega kodeksa glede obdavčitve ustvarjenega dohodka, in revidirati obstoječe škodljive predpise.- Okrepiti upravno usposobljenost in postopke nadzora, vključno z upravnim sodelovanjem in medsebojno pomočjo med različnimi deli davčne in carinske uprave, da bi povečali davčno usklajenost, izboljšali pobiranje prihodkov in upravljanje vračil DDV. Razviti sisteme IT, ki bi omogočili izmenjavo elektronskih podatkov s Skupnostjo in njenimi državami članicami.Statistika- Okrepiti upravno usposobljenost, s posebnim poudarkom na nadaljnjem razvoju zaposlenih na področju vodenja statistike in usposobljenosti na področju informacijske tehnologije, predvsem v regionalnih uradih.- Dodatno izboljšati regionalno statistiko, da bi bili regionalni statistični podatki, regionalne podatkovne zbirke in register poseljenosti v skladu z zahtevami EU.- Dodatno izboljšati kakovost in pokritost nacionalnih računov, kratkoročno statistiko in kakovost in pokritost poslovnega registra.- Leta 2003 izvesti kmetijski popis v skladu z metodologijo Eurostat-a.- Začeti priprave na sistem Intrastat.Zaposlovanje in socialna politika- Nadaljevati prilagajanje pravnemu redu na področju delovnega prava, zlasti s spremembo delovnega prava in Zakona o spodbujanju zaposlovanja ter ustreznih predpisov lokalnih skupnosti. Okrepiti s tem povezane upravne in izvršne strukture, vključno z inšpektorati za delo, ter ustanoviti neodvisen jamstveni sklad za zaposlene v primeru delodajalčeve plačilne nesposobnosti.- Privzeti in izvajati zakonodajo EU na področju enakopravnosti moških in žensk in zagotoviti njeno pravilno izvajanje.- Sprejeti zakonodajo za prevzem protidiskriminacijskega pravnega reda. Ustanoviti organ za spodbujanje enakopravnosti vseh oseb, brez razlikovanja na osnovi rasnega ali etničnega izvora.- Dokončati prenos pravnega reda o varnosti in zdravju pri delu in razviti usposobljenost za izvajanje, zlasti Splošnega inšpektorata za delo. Izvesti presojo finančnega vpliva izvajanja direktiv o zdravju in varnosti. Odpraviti sistem nadomestil za slabe delovne pogoje.- Izvajati spremenjen nacionalni akcijski načrt zaposlovanja ob upoštevanju popravljenih evropskih smernic in prednostnih nalog, obveznosti in priporočil, določenih pri skupni oceni prednostnih nalog politike zaposlovanja. Razviti usposobljenost Nacionalne agencije za zaposlovanje za izvajanje aktivnih programov vrednotenja dela in zaposlovanja in okrepiti njegove regionalne in lokalne strukture.- Nadaljevati prilagajanje pravnega okvirja in razviti usposobljenost za izvajanje pravnega reda o javnem zdravstvenem varstvu, vključno s pravnim redom o nadzoru tobaka. Nadaljevati vzpostavljanje sistema za nadzor in obvladovanje nalezljivih bolezni v skladu z zahtevami Skupnosti in sistema za spremljanje zdravja in informiranja o zdravju skladno s standardi EU.- Nadaljevati prizadevanja za krepitev usposobljenosti za zagotavljanje dostopa do in pogojev za zdravstveno varstvo, da bi optimalizirali vlaganja v zdravstveno varstvo, potrebna za izboljšanje zdravstvenega stanja prebivalstva.- Še naprej podpirati prizadevanja socialnih partnerjev za povečanje usposobljenosti, zlasti z vidika njihove prihodnje vloge pri izdelavi in izvajanju politike zaposlovanja in socialne politike EU, vključno z Evropskim socialnim skladom. Spodbujati avtonomen socialni dialog, zlasti na ravni podjetij in sektorjev, da bi povečali njegovo pokritost.- Pripraviti nacionalno strategijo proti socialni izključenosti in revščini, vključno z zbiranjem podatkov, s ciljem nadaljnjega sodelovanja pri Evropski strategiji o socialni vključenosti.Energetika- Izpolnjevati sprejete obveznosti, v zvezi s postopnim ustvarjanjem zalog nafte, kot zahteva pravni red; okrepiti in opremiti državno agencijo, odgovorno za upravljanje teh zalog; zagotoviti potrebno financiranje za ustvarjanje zalog.- Izvajati novo energetsko strategijo, pri čemer se posebno pozornost posveča potrebi po proaktivni in usklajeni politiki za zmanjšanje energijske intenzivnosti bolgarskega gospodarstva, na vseh stopnjah energetskega cikla, da bi hitro okrepili podporo za povečanje energetske učinkovitosti, povečali energetske prihranke in uporabo obnovljivih energetskih virov; zagotoviti prenos pravnega reda o učinkoviti rabi energije (označevanje naprav, standardi minimalne učinkovitosti).- Sprejeti novo okvirno zakonodajo in začeti izvajati terminski načrt za vzpostavljanje pogojev za celovito izvajanje notranjega trga EU z električno energijo in plinom ter za postopno odpiranje trga z električno energijo in plinom, analizirati dolgoročne pogodbe in sporazume o nakupu energije, da bi ugotovili morebitne "nasedle stroške" skladno z veljavnim pravnim redom; odpraviti preostala cenovna nesorazmerja v energetskem sektorju, zlasti glede cen električne energije in ogrevanja gospodinjstev. Še naprej krepiti vlogo in upravno usposobljenost Državne regulativne komisije za energetiko za izvajanje teh pravil, predvsem njeno finančno neodvisnost. Pripraviti se za nadaljnje odpiranje trga in liberalizacijo skladno z bližajočim se novim pravnim redom EU glede notranjega trga.- Nadaljevati izvajanje načrtov prestrukturiranja (vključno s privatizacijo) v energetskem sektorju, vključno z akcijskim načrtom za prestrukturiranje sektorja trdnih goriv.- Nadaljevati izvajanje priporočil iz poročila Sveta o "jedrski varnosti v smislu širitve" iz leta 2001 in poznejšega Poročila o statusu medsebojnega pregleda iz junija 2002, z ustrezno pozornostjo na prednostnih nalogah, ki jih določata poročili.- Pripraviti se za izpolnjevanje obveznosti, sprejetih glede predčasnega zaprtja enot 3 in 4, najkasneje leta 2006, pospešiti priprave na predčasno zaprtje in obravnavati njegove morebitne gospodarske, socialne, finančne, tehnične in okoljske posledice.- Osredotočiti se na krepitev neodvisnosti, virov in zmogljivosti državnega regulativnega organa za jedrsko varnost.- Nadaljevati zagotavljanje visoke ravni jedrske varnosti enot 5 in 6 jedrske elektrarne Kozloduy ter ohraniti visoko raven jedrske varnosti v fazah razgradnje enot 1 do 4.- Izboljšati ravnanje z radioaktivnimi odpadki in sprejeti strateški načrt o varnem in učinkovitem vodenju jedrskega gorilnega cikla.Mala in srednje velika podjetja- Izvajati Evropsko listino za mala podjetja.Znanost in raziskave- Okrepiti upravno usposobljenost in infrastrukturo, povezano z raziskavami, da bi povečali koristi od pridružitve ustreznim okvirnim programom Skupnosti, vključno s šestim okvirnim programom (2002 do 2006).Izobraževanje in usposabljanje- Pripraviti se za popolno izvajanje Direktive o izobraževanju otrok delavcev migrantov do dneva pristopa.Telekomunikacije in informacijska tehnologija- Dokončati prenos pravnega reda o telekomunikacijah in ga učinkovito izvajati, še zlasti pospeševanje konkurence in uporabo tistih vidikov zakonodaje, ki se nanašajo na subjekte z veliko tržno močjo.- Povečati usposobljenost zakonodajalca na področju telekomunikacij, še zlasti glede sposobnosti uveljavljanja pravnega reda. Povečati njegovo finančno neodvisnost.- V pripravi na popolnoma odprt trg telekomunikacij, inter alia, razviti bolj gospodarsko usmerjen pristop prvotnih organizacij.- Do pristopa se pripraviti za prenos in uveljavitev novega pravnega reda; okrepiti usposobljenost zakonodajalca, da se bo spopadel z novimi odgovornostmi.- Okrepiti normativni okvir za poštne storitve. Sprejeti in uveljaviti dodatno zakonodajo, da se doseže popolna združljivost s pravnim redom (vključiti novo drugo direktivo in zlasti s ciljem, da se zagotovi finančno trdno zagotavljanje univerzalne storitve na ustrezni kakovostni ravni). Nadaljevati delo za ustrezne mehanizme izdajanja dovoljenj in odobritev.- Uveljaviti jasen režim politike cen poštnih storitev, da se ga začne natančno izvajati do 2003, ko je tržišče dokončno deregulirano.Kultura in audiovizualna politika- Okrepiti upravno usposobljenost nacionalnega regulativnega organa na področju oddajanja.- Vzpostaviti pogoje za napovedljivo, pregledno in učinkovito izvajanje novih okvirnih predpisov s področja audiovizualne politike.Regionalna politika in usklajevanje strukturnih instrumentov- Napredovati pri izvajanju bolgarske nacionalne strategije za pripravo na strukturne sklade in Kohezijski sklad. Nadaljevati sprejemanje okvirne zakonodaje, potrebne za izvajanje pravnega reda iz tega poglavja.- Pripraviti dodatne ukrepe za zagotavljanje medresorske koordinacije, kakor tudi opredelitev nalog, ki jih bodo izvajali organi, vključeni v pripravo in izvajanje strukturnih skladov in Kohezijskega sklada na nacionalni in regionalni ravni.- Sprejeti dodatno zakonodajo za zagotavljanje združljivosti dejavnosti, financiranih iz strukturnih skladov in Kohezijskega sklada, s politiko in zakonodajo Skupnosti, vključno s pravili o konkurenci, razpisih za javna dela, zaščiti okolja, odpravi neenakosti in spodbujanju enakopravnosti med moškimi in ženskami.- Pripraviti okvirno zakonodajo, ki bi omogočala večletno načrtovanje proračuna s ciljem, da se zagotovi nacionalno sofinanciranje za pomoč iz strukturnih skladov in Kohezijskega sklada, in omogoči zadostno prožnost za finančno prilagajanje.- Privesti upravno usposobljenost enot na ministrstvih, ki so ali bodo imenovana za organ upravljanja ali plačilni organ v prihodnosti, na raven, potrebno za učinkovito in pravilno izvajanje pomoči iz strukturnih skladov (v smislu zaposlovanja, poklicnih profilov in usposabljanja).- Pospešiti prizadevanja za izboljševanje kakovosti Nacionalnega razvojnega programa (NRP). Bolgarija si mora resno prizadevati za okrepitev svojih strateških sposobnosti in izvedbenih zmogljivosti za izboljšanje in izvajanje Nacionalnega razvojnega programa, da bi ga preoblikovala v celovito orodje nacionalnega načrtovanja (nadaljnje vključevanje NRP v nacionalni proces oblikovanja proračuna in politike).- Nadaljevati razvoj usposobljenosti za obravnavo, pripravo in izbiro prednostnih nalog in projektov v razvoju, tako na nacionalni kot na regionalni ravni, ki bi se financirali iz različnih strukturnih skladov, FEDER, ESS, EKUJS.- Dokončno izvesti priprave na razširjeno decentralizacijo (EDIS).- Napredovati pri zagotavljanju skladnosti z zahtevami pravnega reda za spremljanje in ocenjevanje strukturnih skladov, zlasti za ex-ante oceno in zbiranje ustreznih statističnih informacij in kazalcev.- Izdelati splošni pravni in institucionalni okvir za finančni nadzor in revizijo.- Napredovati pri uvajanju ustreznih pravil in postopkov za finančno upravljanje in nadzor, zlasti glede na strukturo organov upravljanja in plačilnih organov, da bi izpolnili posebne zahteve uredb o strukturnih skladih. Posvetiti posebno pozornost ustreznemu ločevanju funkcij v okviru celotne izvedbene strukture.Okolje- Posodobiti celovito oceno stanja v okoljskem sektorju, vključno glede prenosa pravnega reda, da bi ugotovili vrzeli, ki jih je treba zapolniti.- Nadaljevati prenos pravnega reda, vključno z izvajanjem zakonodaje, s posebnim poudarkom na oceni vplivov na okolje, dostopu do informacij, ravnanju z odpadki, industrijskem onesnaževanju in obvladovanju tveganja, varstvu narave, kemikalijah in genetsko spremenjenih organizmih ter jedrski varnosti in zaščiti pred sevanjem. Zagotoviti popolna posvetovanja s pomembnimi zainteresiranimi stranmi (druga ministrstva, gospodarski subjekti, nevladne organizacije).- Izdelati izvedbene načrte, skupaj s strategijami financiranja, da bi začrtali potrebne korake za zagotovitev popolnega izvajanja pravnega reda v srednjem in daljšem obdobju; ti načrti morajo upoštevati vse razpoložljive vire in institucionalno usposabljanje ter nadalje izdelati mehanizme za spremljanje učinkovitega izvajanje s posebnim poudarkom na kakovosti zraka, ravnanju z odpadki, kakovosti vode, industrijskem onesnaževanju in obvladovanju tveganja. Osredotočiti se na načrtovanje, določanje in razpoložljivost finančnih virov za pripravo na večja vlaganja, potrebna za zagotovitev izvajanja pravnega reda. Zagotoviti udeležbo zainteresiranih strani v fazi načrtovanja izvajanja.- Nadaljevati izvajanje pravnega reda s posebnim poudarkom na dostopu do informacij, kakovosti zraka, ravnanju z odpadki, kakovosti vode, zaščiti narave, industrijskem onesnaževanjem in obvladovanju tveganja kakor tudi jedrski varnosti in zaščiti pred sevanjem. Zagotoviti pravilno izvajanje pravnega reda o okolju pri pripravi velikih infrastrukturnih projektov, še zlasti Direktive o oceni vplivov na okolje.- Zagotoviti in okrepiti upravne strukture, potrebne za popolno izvajanje, spremljanje in izvrševanje pravnega reda, zlasti z nadaljnjo krepitvijo regionalnih inšpektoratov, mestnih občin in drugih javnih organov na lokalni ravni, s poudarkom na kakovosti vode, industrijskem onesnaževanju in obvladovanju tveganja, kakor tudi na ravnanju z odpadki. Okrepiti strukturo zaposlenih na Ministrstvu in v drugih javnih organov. Zagotoviti ustrezne načrte za usposabljanje in razvoj kadrov.- Nadaljevati vključevanje zahtev varstva okolja v opredelitev in izvajanje vseh drugih sektorskih politik, vključno z energetskim sektorjem, da se spodbudi trajnostni razvoj. Izboljšati medresorsko koordinacijo o okoljskih vprašanjih.Varstvo potrošnikov in zdravja- Nadaljevati usklajevanje zakonodaje, zlasti na področju prodaje proizvodov za široko uporabo in z njimi povezanih jamstev, sodne prepovedi za zaščito interesov potrošnikov, časovnega zakupa, potrošniških posojil, pogodb na daljavo, primerjalnega oglaševanja, splošne varnosti proizvodov in odgovornosti za izdelek.- Zagotoviti učinkovito izvajanje zakonodaje, zlasti preko učinkovitega mehanizma za nadzor trga.- Še naprej spodbujati usposobljenost potrošniških organizacij za aktivno udeležbo na področju zaščite potrošnikov.- Izboljšati vključevanje zadev potrošnikov v druga področja politik.Sodelovanje na področju pravosodja in notranjih zadev- Sprejeti in izvajati novo zakonodajo o obmejni varnosti in celoviti strategiji upravljanja mej za vse bolgarske meje. Posebno pozornost je treba posvetiti postopnemu posodabljanju mejne infrastrukture in opreme, potrebnemu usposabljanju poklicnih mejnih stražarjev in carinikov, zlasti glede uporabe metod za analizo tveganja in krepitve njihovih obveščevalnih funkcij, ter za koordinacijo in praktično sodelovanje med oblastmi; razviti celovit sistem za nadzor morja.- Nadaljevati izvajanje in redno posodabljati schengenski akcijski načrt ter z razvijanjem nacionalnih zbirk podatkov in registrov nadaljevati priprave za polno udeležbo v shengenskem informacijskem sistemu II.- Nadaljevati prilagajanje pozitivnim in negativnim seznamom vizumov EU; nadaljevati nadgrajevanje upravne usposobljenosti centra za vizume in nadaljevati oskrbovanje vseh diplomatskih in konzularnih uradov s tehnično opremo za odkrivanje ponarejenih in predrugačenih dokumentov.- Popolnoma uskladiti Zakon o azilu in beguncih s pravnim redom, zlasti glede členov 13 in 16; povečati zmogljivost sprejemnih centrov za prosilce za azil in begunce; dodatno izboljšati upravno usposobljenost Agencije za begunce; pospešiti izločilne postopke in izboljšati pogoje vključevanja beguncev ter pripraviti infrastrukturo za zagotovitev možnosti popolnega izvajanja uredb, ki se nanašajo na "EURODAC" in "Dublin II", ob pristopu.- Še naprej si prizadevati za učinkovit boj proti ilegalni migraciji čez Bolgarijo in iz nje, pri čemer se posebna pozornost posveti kriminalnim organizacijam, ki omogočajo ilegalni vstop v države članice EU (zlasti žensk in otrok); zagotoviti pomoč žrtvam trgovine; sprejeti novo zakonodajo o migraciji, usklajeno z veljavnim pravnim redom; ustanoviti nacionalno usklajevalno telo.- Okrepiti boj proti korupciji v organih pregona (i) s sprejetjem in izvajanjem etičnega kodeksa za sodnike, (ii) z razvojem programov za preprečevanje podkupovanja kakor tudi etičnega kodeksa za uradnike na Ministrstvu za notranje zadeve, zlasti prometno in mejno policijo in (iii) z zagotavljanjem specializiranega usposabljanja in opreme, vključno z informacijskim sistemom, za uradnike, ki so neposredno vključeni v preprečevanje korupcije.- Nadaljevati prizadevanja za uskladitev bolgarske zakonodaje s pravnim redom na področju kazenskopravne zaščite finančnih interesov Skupnosti (konvencija PIF in njeni protokoli); zagotoviti, da ni prekrivanja dejavnosti med Agencijo za javno notranjo finančno kontrolo (PIFCA) in organizacijo za boj proti prevaram, ki jo bo ustanovilo Ministrstvo za notranje zadeve.- Popolnoma se prilagoditi pravnemu redu o kazenskopravni zaščiti evra pred ponarejanjem.- Sprejeti in izvajati strategijo za boj proti kriminalu, pri čemer se posebna pozornost posveti različnim oblikam čezmejnega in organiziranega kriminala, kot je trgovanje z mamili, trgovina z ljudmi, itd., in koordinaciji in praktičnemu sodelovanju med organi pregona.- Sprejeti akcijski načrt za izvajanje nacionalne strategije o mamilih, vključno z realnim proračunom. Okrepiti upravno in usklajevalno usposobljenost Nacionalnega sveta za mamila; (i) ustanoviti nacionalno kontaktno točko; (ii) nadaljevati razvoj informacijskega sistema za mamila; (iii) sprejeti potreben pravni okvir za Nacionalno obveščevalno enoto za mamila; (iv) povečati raven sodelovanja z državami članicami EU z začasnim premeščanjem uradnikov za zvezo v države članice kakor tudi v druge strateške države v smislu odkrivanja in pregona mamil.- Povečati usposobljenost Urada za finančni nadzor za uveljavitev obstoječe zakonodaje in izboljšanje njegovega sodelovanja z drugimi organi pregona, ki delujejo na področju boja proti pranju denarja.- Pripraviti se za sprejem dodatnih ukrepov za zagotavljanje izvajanja ukrepov Skupnosti na področju pravosodnega sodelovanja v kazenskih in civilnih zadevah, zlasti glede medsebojnega priznavanja sodnih odločitev.- Pripraviti se za izvedbo zakonodajnih sprememb, potrebnih za pristop h Konvenciji EU o medsebojni pomoči v kazenskih zadevah in njeno izvajanju po pristopu, in sprejeti vse potrebno za popolno izvajanje ukrepa po pristopu, ob uporabi načela medsebojnega priznavanja in izvrševanja odredb o ohranitvi lastnine ali dokazov.Carinska unija [4]- Nadaljevati prilagajanje zakonodaje carinskemu pravnemu redu Skupnosti.- Izvesti dodatne spremembe carinske zakonodaje, vključno z uskladitvijo zakonodaje o prostih conah kakor tudi sprejetjem pravil o odlogu plačil dajatev in tarifnih kvotah.- Pripraviti pogoje za uporabo Taric (integrirana tarifa Skupnosti) in v Taric vključiti ukrepe v zvezi z varstvom pravic intelektualne lastnine.- V celoti uskladiti zakonodajo s pravnim redom o nadzoru kulturnih dobrin.- Okrepiti izvedbeno in upravno usposobljenost carinske uprave, zlasti v zvezi z informacijsko tehnologijo in kadrovsko politiko.- Izboljšati vodenje človeških virov ter stalnosti in poklicno ravnanje carinskega osebja in vodstva ter carinskim inšpektorjem pospešeno priznavati status državnih uradnikov.- Razviti in izvajati prvo fazo BTMS (bolgarski nadzorni sistem za tranzit) kot nacionalni modul NCTS (nov računalniški tranzitni sistem); nadaljevati priprave za zavarovanje CCN/CSI (skupno komunikacijsko omrežje/skupni sistemski vmesnik).- Nadgraditi carinske laboratorije kakor tudi infrastrukturo in opremo na mestih za carinjenje.- Povečati uporabo metode za analizo tveganja in naknadno preverjanje deklaracij.- Dodatno povečati sodelovanje s carinskimi organi sosednjih in drugih držav.- Izvajati strategijo za racionalizacijo mejnih dejavnosti.- Storiti potrebne pripravljalne korake, da bo ob pristopu mogoče izvajati carinske ukrepe in prepise, ki do takrat še ne bodo uvedeni.Zunanji odnosi- Opraviti analizo vseh mednarodnih pogodb in sporazumov, da se zagotovi, da so priprave izvedene tako, da se vse pogodbe in sporazumi, ki niso združljivi s pravnim redom, pravočasno odpovejo ali na novo izpogajajo.Finančni nadzor- Izvajati zakonodajo glede javne notranje finančne kontrole in sprejeti dodatne spremembe za izvajanje strateške listine in izvedbenega načrta Agencije za javno notranjo finančno kontrolo (PIFC).- V preostala ministrstva delegirati notranje revizorje.- Izdelati dodatne priročnike za javno notranjo finančno kontrolo in revizijske sledi.- Dodatno okrepiti upravno usposobljenost PIFC.- Zagotoviti poklicna merila za vodenje Agencije PIFC in njeno funkcionalno neodvisnost skladno z obveznostmi.- Nadgraditi funkcije zunanje revizije, zlasti glede revizij, ki temeljijo na sistemih, in revizij poslovanja, ter povečati prizadevanja za usposabljanje.- Sprejeti in izvajati pravila za finančno upravljanje in nadzor nacionalnega odredbodajalca ter kakršne koli povezanosti s Parlamentom.- Sprejeti in uporabljati standard za revizijo skladov in programov EU, kodeks etike in spremenjene splošne standarde.- Dokončno izoblikovati revizijski priročnik.- Še naprej krepiti usposobljenost nacionalnega sklada, centralne finančne in pogodbene enote (CFPU) in drugih izvajalskih agencij, ki se ukvarjajo s predpristopnimi sredstvi v pripravi na razširjeno decentralizacijo izvajanja programov Phare in ISPA.- Zagotoviti pravilno izvajanje določb o obravnavi nepravilnosti v okviru Phare, Sapard in ISPA.- Ustanoviti funkcionalno in delovno neodvisno službo za koordinacijo boja proti prevaram (AFCOS), odgovorno za usklajevanje vseh pravnih, upravnih in operativnih aktivnosti v zvezi z zaščito finančnih interesov Skupnosti.- Preko te službe učinkovito sodelovati z Evropskim uradom za boj proti prevaram (OLAF).- Izvesti potrebne korake za pripravo na izvajanje pravnega reda o zaščiti evra pred ponarejanjem.Finančne in proračunske določbe [5]- Še naprej razvijati enotni zakladniški račun, informacijski sistem za finančno upravljanje in sistem elektronskih proračunskih plačil, in krepiti postopek priprave letnega državnega proračuna.- Izvajati sistem državne blagajne.- Izdelati informacijski sistem za finančno upravljanje.- Razviti standarde in navodila za uporabo kontnega načrta.- Izboljšati režim bančnih računov.- Še naprej razvijati usklajevalni organ z ustreznim osebjem in opremo na področju lastnih sredstev.- Nadaljevati prizadevanja za uskladitev proračunskih načel in pravil s tistimi standardi, ki se splošno uporabljajo v Skupnosti.- Hraniti dokumentacijo GNP skladno z zakonodajo Skupnosti.- Izvesti nadaljnje korake za zmanjšanje števila posebnih proračunskih sredstev.- Posebno pozornost posvetiti pripravi večletnega proračuna.- Še naprej razvijati makroekonomske napovedi.- Izdelati učinkovite postopke za ocenjevanje in spremljanje projektov in programov.- Povečati skladnost statističnih podatkov za nacionalne račune s standardom ESR 95 in povečati njihovo izčrpnost.- Začeti izgrajevati tehnično in upravno usposobljenost v zvezi z upravljanjem lastnih sredstev in pravočasno zbiranje in prenos vseh bodočih lastnih virov ES v proračun Skupnosti. Napredovati pri računih za tradicionalna lastna sredstva, da so na dan pristopa urejeni.- Narediti potrebne korake za pripravo, da se ob pristopu začne izvajati obveznosti na področju zbiranja in nadzora lastnih sredstev Skupnosti in upravljanje vidikov skupne kmetijske politike (nadzor izvoznih nadomestil itd.).- Začeti ukrepati glede organizacijskih vidikov in povezane upravne usposobljenosti v zvezi s prelevmanom za sladkor.- Dodatno okrepiti prizadevanja za vzpostavitev učinkovitih ukrepov za boj proti goljufiji v zvezi z DDV in carinami.5. PROGRAMIRANJE- Finančna pomoč Bolgariji v obdobju 2000 do 2006 poleg programa Phare zajema podporo za predpristopne ukrepe na področju kmetijstva in razvoja podeželja z uporabo predpristopnega ukrepa Separd (Uredba Sveta (ES) št. 1268/1999, UL L 161, 26.6.1999, str. 87); in podporo za infrastrukturne projekte na področju okolja in transporta z uporabo strukturnega ukrepa ISPA (Uredba Sveta (ES) št. 1267/1999, UL L 161, 26.6.1999, str. 73), ki daje prednost ukrepom, podobnim tistim iz kohezijskega sklada v predpristopnem obdobju. Iz teh sredstev Bolgarija lahko financira tudi del svojega sodelovanja v programih Skupnosti, vključno z okvirnimi programi za razvoj in tehnološke raziskave ter programi napodročjih izobraževanja in podjetništva. V istem obdobju bo Bolgarija prejela znatno finančno podporo ES na področju jedrskega razgrajevanja in jedrske varnosti. Dodatno bo Bolgarija imela tudi dostop do sredstev iz večdržavnih in horizontalnih programov, ki se neposredno navezujejo na pravni red. Skupno financiranje držav kandidatk se sistematično zahteva pri vseh naložbenih projektih. Z namenom omogočiti sofinanciranje projektov, ki zadevajo prednostne naloge v predpristopnem obdobju, Komisija od leta 1998 sodeluje z Evropsko investicijsko banko in mednarodnimi finančnimi ustanovami, zlasti Evropsko banko za obnovo in razvoj in Svetovno banko.6. POGOJENOST POMOČI- Pomoč Skupnosti glede financiranja iz predpristopnih instrumentov Phare, ISPA in Sapard je pogojena s spoštovanjem obveznosti Bolgarije iz Evropskega sporazuma, z nadaljnjimi koraki pri izpolnjevanju kopenhagenskih kriterijev in še zlasti z napredkom pri izpolnjevanju določenih prednostnih nalog iz tega revidiranega Partnerstva za pristop, kakor tudi z usklajeno uporabo treh predpristopnih instrumentov. Nespoštovanje omenjenih splošnih pogojev bi lahko pripeljalo do odločitve Sveta o ukinitvi finančne pomoči na podlagi člena 4 Uredbe (ES) št. 622/98.7. SPREMLJANJE- Spremljanje izvajanja Partnerstva za pristop in načrta poteka v okviru Evropskega sporazuma. Kakor je poudaril že Evropski svet v Luksemburgu, je pomembno, da institucije iz Evropskega sporazuma še naprej predstavljajo okvir, v okviru katerega je mogoče nadzorovati prevzemanje in izvajanje pravnega reda. Pododbori Evropskega sporazuma navajajo možnost pregleda izvajanja prednostnih nalog Partnerstva za pristop kakor tudi napredka glede pravnega prilagajanja, izvajanja in izvrševanja zakonov. Pridružitveni odbor obravnava splošne razvojne usmeritve, napredek in težave pri izpolnjevanju prednostnih nalog Partnerstva za pristop, kakor tudi bolj določena področja, ki jih izpostavijo pododbori.Odbor za upravljanje Phare zagotavlja, da so dejavnosti, financirane iz vseh treh predpristopnih instrumentov, Phare, ISPA in Sapard, združljive med seboj in tudi s Partnerstvom za pristop, kakor to določa Uredba o koordinaciji (Uredba Sveta (ES) št. 1266/1999, UL L 161, 26.6.1999, str. 68). Partnerstvo za pristop bo še naprej predmet potrebnih sprememb v skladu s členom 2 Uredbe (ES) št. 622/98.[1] Sklep Sveta 2002/83/ES z dne 28. januarja 2002 o načelih, prednostnih nalogah, vmesnih ciljih in pogojih iz Partnerstva za pristop z Bolgarijo (UL L 44, 14.2.2002, str. 1).[2] Vrstni red je tak kot v rednem poročilu 2002 in načrtu.[3] Glej tudi poglavje o politiki zaposlovanja in socialni politiki.[4] Glej tudi poglavje "Finančne in proračunske določbe" za pobiranje lastnih sredstev.[5] Nekateri ukrepi, dogovorjeni na pogajanjih iz poglavja 29, se prekrivajo z ukrepi iz drugih poglavij in so bili zato opuščeni.--------------------------------------------------


title: Sklep Sveta z dne 17. decembra 2001 o vzpostavitvi programa izmenjave, pomoči in usposabljanja za zaščito eura proti ponarejanju (program Pericles)

text:
Pomembno pravno obvestilo

|

32001D0923

Uradni list L 339 , 21/12/2001 str. 0050 - 0054

		Sklep Svetaz dne 17. decembra 2001o vzpostavitvi programa izmenjave, pomoči in usposabljanja za zaščito eura proti ponarejanju (program "Pericles")(2001/923/ES)SVET EVROPSKE UNIJE JE -ob upoštevanju Pogodbe o ustanovitvi Evropske skupnosti in zlasti tretjega stavka člena 123(4) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Evropske centralne banke [3],ob upoštevanju naslednjega:(1) Pogodba poziva Skupnost, da izvede potrebne ukrepe za hitro uvedbo eura kot enotne valute.(2) Evropska centralna banka (ECB) je v svojem Priporočilu z dne 7. julija 1998 o sprejetju določenih ukrepov za izboljšanje zakonske zaščite eurobankovcev in eurokovancev [4] pozvala Komisijo, da vzpostavi sodelovanje za boj proti ponarejanju eurobankovcev in eurokovancev. Prav tako je predlagano, da Svet, Komisija in države članice preučijo izvajanje vseh možnih ukrepov, ki bi prispevali k boju proti ponarejanju.(3) Komisija je v svojem sporočilu z dne 22. julija 1998 Svetu, Evropskemu parlamentu in Evropski centralni banki o zaščiti eura navedla, da bo proučila možnost uvedbe programa za vse tiste, ki sodelujejo v sistemu preprečevanja, odkrivanja in zatiranja ponarejanja denarja, kar naj bi omogočilo, da se določijo smernice za kasnejše načrtovanje.(4) Dne 28. junija 2001 je Svet sprejel Uredbo (ES) št. 1338/2001 o ukrepih, potrebnih za zaščito eura proti ponarejanju [5], ki ureja izmenjavo informacij, sodelovanje in medsebojno pomoč, vključno z zunanjimi vidiki zaščite eura in obveznosti umika iz obtoka, ki jih imajo finančne institucije. Prav tako je cilj Uredbe vzpostaviti celovito mrežo sodelovanja, ki se bo uporabljala pred uvedbo eurobankovcev in eurokovancev v letu 2002. Istega dne je Svet sprejel tudi Uredbo (ES) št. 1339/2001, ki razširja učinek Uredbe (ES) št. 1338/2001 o ukrepih potrebnih za zaščito eura proti ponarejanju na tiste države članice, ki še niso sprejele eura kot enotno valuto [6].(5) Posvetovanja in izkušnje kažejo, da je konkretni, interdisciplinarni dodatni program, ki je organiziran na ravni Skupnosti in se izvaja na daljše obdobje, verjetno bolj učinkovit kot ukrepi na nacionalni ravni. Zgoraj navedeni Uredbi je treba tudi dopolniti s sprejetjem akcijskega programa, katerega namen je dvigniti ozaveščenost vseh oseb, ki sodelujejo pri zaščiti eura proti ponarejanju, in sicer z izvajanjem ukrepov kot so izmenjava informacij in kadrovska, tehnična in znanstvena podpora ter usposabljanje. Ta program bo podpiral in dopolnjeval delo, ki ga opravljajo države članice v skladu z načelom subsidiarnosti, predvidenim v členu 5 Pogodbe.(6) Zagotoviti je treba, da bo ta akcijski program Skupnosti, namenjen za zaščito eura proti ponarejanju, skladen z drugimi obstoječimi in bodočimi programi in aktivnostmi in jih bo tudi dopolnjeval.(7) Ne glede na vlogo ECB pri zaščiti eura proti ponarejanju, bo Komisija opravila vsa posvetovanja glede ocenitve potreb po zaščiti eura z glavnimi udeleženci (zlasti s pristojnimi nacionalnimi ustanovami, ki so jih imenovale države članice, z ECB in Europolom) v ustreznih svetovalnih odborih, predvidenih v Uredbi (ES) št. 1338/2001, zlasti glede izmenjave, pomoči in usposabljanja za izvedbo tega programa.(8) Skupnost mora spodbujati sodelovanje z državami nečlanicami pri zaščiti eura proti ponarejanju.(9) Okvirna finančna vsota v smislu točke 34 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [7] bo vključena v ta sklep za celotno obdobje programa, ne da bi to vplivalo na pooblastila proračunskih oblasti, kot so opredeljene v Pogodbi.(10) Ta sklep ne posega v pobude na podlagi Pogodbe o Evropski uniji z namenom, da se določijo programi o vidikih kazenskega zakonika -SKLENIL:Člen 1Vzpostavitev programa1. Ta sklep vzpostavlja akcijski program Skupnosti za podporo in dopolnitev ukrepom, ki jih izvajajo države članice, in programom, ki so vzpostavljeni ali bodo vzpostavljeni za zaščito eura proti ponarejanju.2. Ta akcijski program se imenuje program Pericles. Trajal bo od 1. januarja 2002 do 31. decembra 2005.3. Izvajanje in ocenitev programa se opravi v skladu s členi 5 do 13.Člen 2Cilji programa1. S pomočjo različnih ukrepov iz člena 3, je namen akcijskega programa Skupnosti, da zaščiti euro pred ponarejanjem. Pri tem program upošteva nadnacionalne in interdisciplinarne vidike. Pozornost namenja pospeševanju zbliževanju vsebine ukrepov, da se tako zagotovi enaka stopnja zaščite na podlagi upoštevanja dobre prakse, pri tem pa spoštuje tudi različne tradicije vsake države članice.2. Prispevek programa mora zlasti obsegati:(a) ozaveščanje zadevnega osebja o pomenu nove valute na ravni Skupnosti (tudi kot valute rezerv in valute mednarodnih transakcij);(b) vloga pospeševalca za spodbujanje tesnejšega sodelovanja med strukturami in zadevnim osebjem, razvijanja ozračja medsebojnega zaupanja in zadostnega znanja, med drugim tudi akcijskih metod in težav, in pospeševanja različnih ustreznih ukrepov kot so nastavitev osebja, specializirane delavnice ali sodelovanje gostujočih predavateljev pri nacionalnem usposabljanju in izmenjavi osebja;(c) pospeševanje zbliževanja dejavnosti usposabljanja na visoki ravni za inštruktorje in to na načine, ki so združljivi z nacionalnimi operativnimi strategijami;(d) širitev splošnega znanja, zlasti o ustrezni zakonodaji Skupnosti in mednarodni zakonodaji ter instrumentih.Člen 3Ukrepi1. Vsebina usposabljanja in operativne podpore, ki temelji na interdisciplinarnem in nadnacionalnem pristopu, mora zajemati ne samo varnostne vidike temveč tudi izmenjavo informacij, še posebno tehnične in strateške informacije ter tehnično in znanstveno podporo.2. Vzpostavitev izmenjave informacij na ravni Skupnosti mora še posebej vključevati metodologije nadzora in analize za ocenitev:(a) gospodarskega in finančnega učinka ponarejanja;(b) delovanja podatkovnih baz;(c) uporabe računalniško podprtih orodij odkrivanja;(d) poizvedovalnih in preiskovalnih metod;(e) znanstvene pomoči (še posebej znanstvene baze podatkov in opazovanje tehnologije/spremljanje novih pojavov);(f) delovanja sistemov zgodnjega opozarjanja;(g) sorodnih zadev kot je obseg obveznosti dajanja informacij;(h) zaščite osebnih podatkov;(i) različnih vidikov sodelovanja;(j) zaščite eura izven Evropske unije;(k) raziskovalnih dejavnosti, in(l) priprava konkretnih operativnih strokovnih znanj.Taka izmenjava informacij se lahko odraža v različnih ukrepih kot so organizacija delavnic, srečanj in seminarjev, in ciljna politika nastavitve in izmenjave osebja;3. Tehnična, znanstvena in operativna podpora vsebuje zlasti:(a) vse ukrepe, ki določajo učne vire na ravni Skupnosti (priročnik o zakonodaji EU, informativni bilteni, praktični priročniki, glosarji in leksikoni, baze podatkov, zlasti na področju znanstvene pomoči ali spremljanja tehnologije) ali uporabo računalnikov (kot je programska oprema);(b) študije na interdisciplinarni in nadnacionalni ravni; in(c) razvoj instrumentov in metod tehnične podpore za lažje izvajanje odkrivanja na ravni Skupnosti.Člen 4Ciljna skupina za dejavnosti in prispevki1. Ukrepi so ciljno usmerjeni k naslednjim skupinam:(a) osebje agencij, ki se ukvarjajo z odkrivanjem in bojem proti ponarejanju (zlasti policijske enote in finančne uprave glede na njihove konkretne funkcije na nacionalni ravni);(b) osebje obveščevalnih služb;(c) predstavniki nacionalnih centralnih bank, zakladnic in drugih finančnih posrednikov (zlasti glede na obveznosti finančnih institucij);(d) predstavniki komercialnih bank (zlasti glede na obveznosti finančnih institucij);(e) sodni uradniki in odvetniki specializirani na tem področju;(f) vse druge skupine specialistov na tem področju (kot so gospodarske zbornice ali podobne strukture, ki lahko omogočijo dostop do majhnih in srednje velikih podjetij, trgovcev in prevoznikov).2. Poleg prispevka Komisije, se povabijo naslednje stranke, da vsaka na svojem strokovnem področju prispeva k doseganju ciljev akcijskega programa Skupnosti:(a) nacionalne centralne banke in ECB, med drugim tudi v zvezi s Sistemom spremljanja ponarejanja (SSP);(b) Nacionalni centri za analize (NCA) in Nacionalni centri za analizo kovancev (NCAK);(c) Evropski tehnični in znanstveni center (ETZC) in državne zakladnice;(d) Europol in Interpol;(e) centralni državni uradi za boj proti ponarejanju, kot so opredeljeni s členom 12 Mednarodne konvencije za zatiranje ponarejanja denarja, podpisane v Ženevi 20. aprila 1929 [8], in druge agencije, ki so specializirane v preprečevanju, odkrivanju in izvajanju prava v zvezi s ponarejanjem;(f) organi, specializirani v tehnologiji ponatisa in overovljanja, ter tiskarji in graverji;(g) vsi drugi organi, ki nudijo specifično strokovno znanje, vključno s tretjimi državami, če je potrebno, zlasti z državami kandidatkami za pristop.Člen 5Skladnost in združljivost1. Ta program izvajajo in koordinirajo Komisija in države članice ter pri tem tesno sodelujejo.Pri koordinaciji se upoštevajo ukrepi, ki jih izvajajo drugje, zlasti ukrepi ECB in Europola.2. Zlasti zaradi zagotavljanja zanesljivega finančnega poslovodenja, Komisija posveča pozornost skladnosti in združljivosti tega akcijskega programa Skupnosti za zaščito eura proti ponarejanju z drugimi obstoječimi in bodočimi programi in dejavnostmi.Člen 6Referenčna vsotaReferenčna finančna vsota za izvedbo akcijskega programa Skupnosti v obdobju iz člena 1(2) je s tem določena na 4 milijone EUR.Letno dodeljena proračunska sredstva odobri pooblaščeni proračunski organ v skladu z omejitvami finančnih načrtov.Člen 7Mednarodno sodelovanjeGlede na dogovore o distribuciji eurobankovcev in eurokovancev, operativne pogoje, ocenitev nevarnosti in analizo tveganja, je program odprt pridruženim državam kandidatkam za pristop v skladu s pogoji, določenimi v pridružitvenih sporazumih in v dodatnih protokolih teh sporazumov o sodelovanju v programih Skupnosti, ki so bili sklenjeni ali bodo sklenjeni s temi državami.Poleg tega je program po potrebi odprt državam nečlanicam, če so na voljo proračunska sredstva Skupnosti, po pogojih in v skladu z dogovori, sklenjenimi s temi državami.Člen 8Finančne določbe za delavnice, srečanja in seminarje1. V zvezi z delavnicami, srečanji in seminarji, ki so predvideni v drugem pododstavku člena 3(2) in jih organizira Komisija:(a) krije Skupnost naslednje stroške:(i) potni in nastanitveni stroški osebja na službeni poti v drugi državi članici in splošni režijski stroški v zvezi z organizacijo teh dogodkov;(ii) stroški tiskanja in prevajanja uporabljenih učnih gradiv;(b) naslednje stroške krijejo države članice:(i) stroške, povezane z začetnim in nadaljevalnim usposabljanjem svojega osebja, zlasti v zvezi s tehničnim usposabljanjem;(ii) določene stroške logistike v zvezi z delavnicami, srečanji in seminarji, organiziranimi na njihovem ozemlju s sredstvi Skupnosti (kot je notranji prevoz, najem prostorov, najem opreme za tolmačenje).2. Če se delavnice, srečanja in seminarji, predvideni v drugem pododstavku člena 3(2), organizirajo skupaj z drugimi udeleženci kot so ECB, Europol ali Interpol, je treba povzročene stroške med njimi razdeliti. Prispevek teh udeležencev je lahko v naravi, če gre za precejšen prispevek. V vsakem primeru pa vsak udeleženec sam nosi potne in nastanitvene stroške svojih gostujočih predavateljev.Člen 9Finančne določbe za izmenjavo osebja1. Stroške sodelovanja osebja iz držav članic pri nastavitvah ali izmenjavah, predvidenih v drugem pododstavku člena 3(2), krije Skupnost, če so te dejavnosti v skladu z doseganjem ciljev omenjenih v členu 2.2. Stroške sodelovanja osebja držav članic pri nastavitvah ali izmenjavah, ki jih ne krije program, pa nosijo države članice.Člen 10Finančne določbe za pomoč1. Skupnost krije do 70 % stroškov operativne podpore iz člena 3(2) v obliki sofinanciranja, zlasti:(a) stroške oblikovanja in izdelave učnih virov in uporabe računalnikov ter tehničnih instrumentov evropskega pomena;(b) stroške študija, npr. primerjalne študije na področju zakonodaje o zaščiti eura proti ponarejanju.Taki ukrepi operativne podpore se lahko izjemoma, če gre za pobude Komisije, financirajo do 100 %.2. Vse stroške v zvezi z elementi učnih virov in sistemov komunikacij in izmenjave informacij, ki niso v sklopu Skupnosti, t.j. nacionalne baze podatkov, ki tvorijo del teh sistemov, omrežne povezave med elementi Skupnosti in elementi, ki niso v sklopu Skupnosti, ter programska in strojna oprema, ki je po mnenju vsake države članice ustrezna za polno delovanje teh sistemov na celotnem področju svoje uprave, pa krijejo države članice same.Člen 11Finančne določbe za zunanje ukrepeV skladu s pogoji, določenimi v členu 7, pa lahko Skupnost, poleg kritja stroškov sodelovanja uslužbencev iz tretjih držav na delavnicah, srečanjih in seminarjih, predvidenih v členu 8, tudi sofinancira do 70 % stroškov ukrepov usposabljanja na ozemlju držav nečlanic in ukrepov operativne podpore v teh državah.Člen 12Predložitev in izbor projektov1. Projekte v okviru programa lahko predložijo pristojni organi držav članic ali Komisija.Države članice lahko predložijo le en projekt letno (v zvezi z delavnicami, srečanji in seminarji iz drugega pododstavka člena 3(2)). Lahko se predložijo tudi projekti v zvezi z nastavitvijo osebja, izmenjavami ali pomočjo.2. Komisija izbere projekte, ki jih predložijo države članice in projekte, ki so bili pripravljeni na njeno lastno pobudo, na podlagi naslednjih meril:(a) usklajenost s cilji programa, kakor je opredeljeno v členu 2;(b) Evropski pomen, vključno in zlasti z vidiki sodelovanja z ECB in Europolom;(c) združljivost z drugimi predhodnimi, tekočimi in bodočimi projekti;(d) organizatorjeva sposobnost izvedbe projekta;(e) vsebinska kakovost projekta in razmerje med stroški in dosežki projekta;(f) višina zaprošene pomoči in ali je ta v sorazmerju s pričakovanimi rezultati;(g) učinek pričakovanih rezultatov pri doseganju ciljev programa;Izberejo se projekti, ki najbolje izpolnjujejo zgoraj navedene cilje.3. Komisija je odgovorna za upravljanje in izvajanje programa v sodelovanju z državami članicami.Člen 13Spremljanje in ocena1. Koristniki vsakega izbranega projekta morajo Komisiji predložiti letno poročilo.2. Ob zaključku projektov Komisija oceni način izvedbe in učinek teh projektov, da se tako oceni ali so bili doseženi cilji, opredeljeni na začetku.3. Komisija Evropskemu parlamentu in Svetu pošlje:(a) najpozneje do 30. junija 2005 poročilo, neodvisno od izvajalca programa, ki ovrednoti ustreznost, učinkovitost in uspešnost programa in sporočilo, ali naj se program nadaljuje in prilagodi, opremljeno z ustreznim predlogom;(b) ob zaključku programa in najkasneje do 30. junija 2006 pripraviti podrobno poročilo o izvedbi in rezultatih programa, ki opredeljuje zlasti dodano vrednost finančne pomoči Skupnosti.Člen 14UporabljivostTa sklep se uporablja v tistih državah članicah, ki so sprejele euro kot enotno valuto.Člen 15Datum veljavnostiTa sklep začne veljati na dan objave v Uradnem listu Evropskih skupnosti.Uporablja se od 1. januarja 2002.V Bruslju, 17. decembra 2001Za SvetPredsednicaA. Neyts-Uyttebroeck[1] UL C 240 E, 28.8.2001, str. 120.[2] Mnenje, dano 13. novembra 2001 (še ni objavljeno v Uradnem listu).[3] UL C 293, 19.10.2001, str. 3.[4] UL C 11, 15.1.1999, str. 13.[5] UL L 181 , 4.7.2001, str. 6.[6] UL L 181, 4.7.2001, str. 11.[7] UL C 172, 18.6.1999, str. 1.[8] Pogodba o Društvu narodov, serija št. 2623 (1931), str. 372.--------------------------------------------------


title: 2014/506/EU: Sklep Sveta z dne 23. julija 2014 o imenovanju nemškega člana in dveh nemških nadomestnih članov Odbora regij

text:
               30.7.2014

               SL

               Uradni list Evropske unije

               L 224/8

         SKLEP SVETA
   z dne 23. julija 2014
   o imenovanju nemškega člana in dveh nemških nadomestnih članov Odbora regij

      (2014/506/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1). S Sklepom Sveta 2012/377/EU (3) z dne 10. julija 2012 je bila dr. Zsuzsa BREIER imenovana za članico za obdobje do 25. januarja 2015.

               (2)

               Zaradi konca mandata dr. Zsuzse BREIER se je sprostilo mesto člana Odbora regij.

               (3)

               Zaradi konca mandata Michaela REUTERJA se je sprostilo mesto nadomestnega člana Odbora regij.

               (4)

               Zaradi imenovanja Marka WEINMEISTERJA za člana Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člana:

                           —

                           Mark WEINMEISTER, Staatssekretär für Europaangelegenheiten (Land Hessen),

                     ter

               (b)

               za nadomestna člana:

                           —

                           Ursula HAMMANN, Mitglied des Hessischen Landtags,

                           —

                           Sabine WASCHKE, Mitglied des Hessischen Landtags.

         Člen 2
   Ta sklep začne veljati na dan sprejetja.

      V Bruslju, 23. julija 2014

            Za Svet

            Predsednik

         S. GOZI

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.

      (3)  UL L 182, 13.7.2012, str. 40.


title: 2005/160/ES: Sklep Komisije z dne 27. oktobra 2004 o odobritvi izmenjave pisem med Uradom Združenih narodov za usklajevanje humanitarnih dejavnosti (UNOCHA) in Komisijo Evropskih skupnosti glede njunega sodelovanja v okviru odzivanja na elementarne nesreče (v primeru sočasnih posredovanj v državi, ki jo je prizadela elementarna nesreča) (Besedilo velja za EGP).

text:
               25.2.2005

               SL

               Uradni list Evropske unije

               L 52/42

         SKLEP KOMISIJE
   z dne 27. oktobra 2004
   o odobritvi izmenjave pisem med Uradom Združenih narodov za usklajevanje humanitarnih dejavnosti (UNOCHA) in Komisijo Evropskih skupnosti glede njunega sodelovanja v okviru odzivanja na elementarne nesreče (v primeru sočasnih posredovanj v državi, ki jo je prizadela elementarna nesreča)
   (Besedilo velja za EGP)
   (2005/160/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti in zlasti člena 302 Pogodbe,
   ob upoštevanju naslednjega:

               (1)

               Vzpostavitev sodelovanja z Uradom Združenih narodov za usklajevanje humanitarnih dejavnosti (UNOCHA) na področju civilne zaščite in humanitarnih dejavnosti je odraz dosledne politike, ki išče tesnejše odnose in sodelovanje z Združenimi narodi, kot je bilo poudarjeno v Sporočilu Komisije Svetu in Evropskemu parlamentu z naslovom „Gradimo učinkovito partnerstvo z Združenimi narodi na področju razvoja in humanitarnih dejavnosti“ z dne 2. maja 2001 (1), pa tudi v Sporočilu Komisije Svetu in Evropskemu parlamentu z naslovom „Evropska unija in Združeni narodi: Izbira večstranskosti“ z dne 10. septembra 2003 (2),

               (2)

               Izkušnje iz preteklosti so poudarile potrebo po oblikovanju temeljnih načel za nadaljnje sodelovanje in usklajevanje med UNOCHA (vključno z njegovim sistemom ukrepov in orodji za usklajevanje za primer nesreče) in Evropsko komisijo (v okviru dejavnosti mehanizma Skupnosti na področju civilne zaščite, kot je določeno v Odločbi Sveta 2001/792/ES, Euratom (3) in dejavnosti ECHO – Urada za človekoljubno pomoč (4)) v primeru, ko obe strani sočasno zagotavljata ali olajšujeta posredovanje pomoči državi, ki jo je prizadela naravna nesreča ali nesreča, ki jo povzroči človek, ter skušata učinkovito sodelovati, čim bolj izkoristiti razpoložljiva sredstva in preprečiti nepotrebno podvajanje prizadevanj.

               (3)

               Komisija in UNOCHA sta zaključila pogajanja o besedilu izmenjave pisem glede njunega sodelovanja v okviru odzivanja na elementarne nesreče (v primeru sočasnih posredovanj v državi, ki jo je prizadela elementarna nesreča), ki se predlaga v odobritev –

         SKLENILA:
   Edini člen
   1.   Odobri se izmenjava pisem med Uradom Združenih narodov za usklajevanje humanitarnih dejavnosti (UNOCHA) in Komisijo Evropskih skupnosti glede njunega sodelovanja v okviru odzivanja na elementarne nesreče (v primeru sočasnih posredovanj v državi, ki jo je prizadela elementarna nesreča) iz Priloge.
   2.   Član Komisije, odgovoren za okolje, in član Komisije, odgovoren za razvoj in človekoljubno pomoč, ali osebe, ki jih imenujeta za ta namen, so pooblaščeni za podpis izmenjave pisem v imenu Komisije Evropskih skupnosti.

      V Bruslju, 27. oktobra 2004

            Za Komisijo

         Margot WALLSTRÖM

            Članica Komisije

      (1)  COM(2001) 231, 2.5.2001.

      (2)  COM(2003) 526, 10.9.2003.

      (3)  UL L 297, 15.11.2001, str. 7.

      (4)  Uredba Sveta (ES) št. 1257/96 (UL L 163, 2.7.1996, str. 1). Uredba, kakor je bila nazadnje spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).
   PRILOGA
   Izmenjava pisem med Uradom Združenih narodov za usklajevanje humanitarnih dejavnosti (UNOCHA) in Komisijo Evropskih skupnosti glede njunega sodelovanja v okviru odzivanja na elementarne nesreče (v primeru sočasnih posredovanj v državi, ki jo je prizadela elementarna nesreča)
   Spoštovani,
   Evropska komisija (Generalni direktorat za okolje in Urad za človekoljubno pomoč, ECHO) pozdravlja obstoječe sodelovanje med Uradom Združenih narodov za usklajevanje humanitarnih dejavnosti (UNOCHA) in Evropsko komisijo na področju človekoljubne pomoči in pomoči v primeru elementarnih nesreč.
   Združeni narodi imajo osrednjo vlogo pri vodenju in usklajevanju prizadevanj mednarodne skupnosti pri posredovanju mednarodne človekoljubne pomoči v skladu s splošnim pooblastilom Generalne skupščine (na podlagi Resolucije Generalne skupščine 46/182, njene priloge in predhodnih resolucij Generalne skupščine, navedenih v Resoluciji).
   Mehanizem Skupnosti na področju civilne zaščite odraža skupna prizadevanja za pospeševanje okrepljenega sodelovanja med Evropsko skupnostjo in njenimi državami članicami na področju civilne zaščite pri odzivanju na elementarne nesreče.
   Nedavno Sporočilo Komisije z naslovom „Evropska unija in Združeni narodi: Izbira večstranskosti“ (KOM(2003) 526 konč.), ki poudarja „pomen krepitve sodelovanja z ZN in širjenja glasu EU v ZN“, Sporočilo Komisije z naslovom „Gradimo učinkovito partnerstvo z Združenimi narodi na področju razvoja in humanitarnih dejavnosti“ (KOM(2001) 231 konč.) ter Smernice EU o otrocih v oboroženih spopadih, sprejete decembra 2003, potrjujejo pomen, ki ga Komisija pripisuje splošnemu tesnemu sodelovanju z ZN, zlasti na področju odzivanja na naravne nesreče in nesreče, ki jih povzroči človek. Poleg tega generalni sekretar Združenih narodov v političnem dokumentu (1) z dne 8. januarja 2002, naslovljenemu na predsednika Evropske komisije, stranema priporoča skupno delovanje za podporo vloge ZN pri zagotavljanju skladnega okvira usklajevanja za zagotavljanje človekoljubne pomoči.
   UNOCHA že več let tesno sodeluje z ECHO (2), med drugim na podlagi tako imenovanega „Dialoga na področju strateškega načrtovanja“. Mehanizem Skupnosti na področju civilne zaščite, ki je bil vzpostavljen oktobra 2001 (3) zahteva nadaljnje sodelovanje z UNOCHA na področju civilne zaščite. Za ta dva sistema je v duhu Fribourškega procesa (4), pomembno delovati na skladen in dopolnilen način pri podpiranju držav in prebivalstva, ki so jih prizadele elementarne nesreče in izredne razmere v primeru nesreče.
   Cilj te izmenjave pisem je oblikovanje temeljnih načel za nadaljnje sodelovanje in usklajevanje med UNOCHA na eni strani (vključno z njegovim sistemom ukrepov in orodji za usklajevanje za primer nesreče) in Evropsko komisijo na drugi strani (v okviru mehanizma Skupnosti na področju civilne zaščite in ECHO) v primeru, ko obe strani sočasno zagotavljata ali olajšujeta posredovanje pomoči državi, ki jo je prizadela naravna nesreča ali nesreča, ki jo povzroči človek, ter skušata učinkovito sodelovati, čim bolj izkoristiti razpoložljiva sredstva in preprečiti nepotrebno podvajanje prizadevanj. UNOCHA in Evropska komisija menita, da se bo z usklajenim pristopom najbolje pomagalo žrtvam katere koli elementarne nesreče. Zato strani priznavata naslednje:

               1.

               Zagotavljanje zaščite in pomoči svojim državljanom v primeru elementarnih nesreč in izrednih razmer v primeru nesreče je temeljna odgovornost vsake države. Ko pa so potrebe po pomoči večje od zmogljivosti prizadete države za odzivanje, mora biti mednarodna skupnost pripravljena in sposobna pomagati.

               2.

               Nacionalna in mednarodna razpoložljiva sredstva za odzivanje na elementarne nesreče so omejena in pomembno je, da UNOCHA in Evropska komisija tesno sodelujeta za optimiziranje njihove uporabe.

               3.

               Za nadgradnjo zagona pozitivnega sodelovanja med UNOCHA in Evropsko komisijo so potrebni nadaljnji praktični koraki. Obe strani si bosta zato redno izmenjevali podatke, vzdrževali kontinuirani dialog na ravni politike in operativni ravni, s ciljem, da se zagotovi največje možno dopolnjevanje med njunimi dejavnostmi usposabljanja in urjenja, pa tudi načrtovanja in posredovanja pomoči v primeru elementarnih nesreč.

         V ta namen se UNOCHA in Evropska komisija sporazumeta glede Standardnih operativnih postopkov (SOP), ki so priloženi k tej izmenjavi pisem, in jih bosta izvajali za pospeševanje učinkovitega usklajevanja. Na podlagi pridobljenih izkušenj se bodo SOP lahko po potrebi dodatno razvijali in/ali prilagojevali na tehnični ravni.
   Ta izmenjava pisem ne vpliva na vlogo, ki je v skladu s členom 6(2) Odločbe Sveta 2001/792/ES dodeljena državi članici, ki predseduje Svetu Evropske unije.
   Poleg tega izmenjava pisem ne vpliva na dogovore o sodelovanju in usklajevanju, kot so dogovori med UNOCHA in ECHO, ki ne zajemajo le vprašanj iz priloženih SOP (Priloga 2).
   Rada bi predlagala, naj se na podlagi tega pisma s SOP in vašega odgovora šteje, da sta obe strani odobrili zgoraj navedene ukrepe.

         Margot Wallström

         Poul Nielson

      (1)  Vizija o partnerstvu: Združeni narodi in Evropska unija v humanitarnih dejavnostih in razvoju, New York, december 2001.

      (2)  Pooblastilo ECHO je zakonsko urejeno z Uredbo Sveta (ES) št. 1257/96 o humanitarni pomoči z dne 20. junija 1996.

      (3)  Odločba Sveta 2001/792/ES, Euratom z dne 23. oktobra 2001 o vzpostavitvi mehanizma Skupnosti za pospeševanje okrepljenega sodelovanja na področju civilne zaščite (UL L 297, 15.11.2001, str. 5).

      (4)  Komunike in okvir ukrepov s Fribourškega foruma, Švica, 15.–16. junij 2000.
   Priloga 1 SOP za področje civilne zaščite
   UNOCHA – Mehanizem Skupnosti na področju civilne zaščite
   Skupni standardni operativni postopki za usklajevanje v primeru odzivanja na elementarne nesreče
   I.   Pripravljalna faza (tj. obdobje med dvema elementarnima nesrečama)
   UNOCHA in Evropska komisija:

               —

               bosta delovala v skladu s skupno razvito in dogovorjeno metodologijo in terminologijo, ki temelji na mednarodno dogovorjenih pojmih, zlasti pojmih v okviru ZN (1). To bo imelo poseben pomen v primeru struktur za usklajevanje na terenu,

               —

               bosta zagotavljala redno izmenjavo podatkov; to bi moralo vključevati opozarjanje, vprašanja na ravni politike in operativna vprašanja, pa tudi načrtovana srečanja in delavnice,

               —

               bosta zagotavljala medsebojno udeležbo in prispevanje pri usposabljanju, urjenju in delavnicah o pridobljenih novih spoznanjih, ki jih organizirata obe strani, in, po potrebi, organiziranje skupnih urjenj,

               —

               se bosta dogovorila o splošnih pristojnostih in nalogah ekip in strokovnjakov za oceno stanja/usklajevanje.

         II.   Faza odzivanja – na sedežih:
   UNOCHA in Evropska komisija:

               —

               se bosta medsebojno opozarjala o pojavu elementarne nesreče in zagotavljala podatke o njunem nameravanem odzivanju. Ob načrtovani uporabi mehanizma za elementarne nesreče, ki se pojavijo zunaj EU, in če obstaja možnost uporabe sistemov odzivanja tako ZN kot ES, si bosta Evropska komisija in UNOCHA čimprej izmenjala stališča o predhodni oceni razmer, potrebah pomoči in nameravanem odzivanju, s ciljem, da se čim bolj izkoristijo razpoložljiva sredstva in zagotovi usklajen pristop, ki temelji na zgoraj navedenem okviru in pojmih,

               —

               bosta zagotavljala in vzdrževala izmenjavo podatkov med fazo odzivanja glede naslednjih vprašanj:

                           —

                           poročil in posodobljenih podatkov o razmerah

                           —

                           opredelitve prednostnih potreb in potrebnih sredstev

                           —

                           predvidene in načrtovane razporeditve sredstev

                           —

                           mobilizacije sredstev (vključno z moduli za podporo) za preprečitev prekrivanj in podvajanja prizadevanj

                           —

                           podrobnosti o razpoložljivih koordinatorjih in sredstvih

                           —

                           vseh posodobitev pristojnosti in nalog napotenih ekip za oceno stanja/usklajevanje

                           —

                           politike informiranja sredstev javnega obveščanja.

         III.   Faza odzivanja – na terenu:
   UNOCHA in Evropska komisija se sporazumeta, da:

               —

               bi se moralo vse mednarodne udeležence pri zagotavljanju pomoči spodbuditi k usklajevanju njihovih dejavnosti v Centru za usklajevanje operacij na kraju samem (OSOCC) v podporo nacionalnim/lokalnim organom za obvladovanje nesreč,

               —

               bi koordinatorji UNOCHA in Evropske komisije morali pomagati nacionalnim/lokalnim organom za obvladovanje nesreč z usklajevanjem mednarodnih udeležencev v skladu z obstoječo metodologijo iz Smernic INSARAG.

      (1)  Kot so „Smernice Mednarodne svetovalne skupine za iskanje in reševanje (INSARAG)“ in „Smernice iz OSLA o uporabi sredstev vojaške in civilne zaščite pri pomoči v primeru elementarnih nesreč“, maj 1994, itd.
   Priloga 2 SOP za področje človekoljubne pomoči
   UN/OCHA – Urad za človekoljubno pomoč ECHO
   Skupni standardni operativni postopki za usklajevanje v primeru odzivanja na elementarne nesreče
   1.   Pripravljalna/redna faza (tj. obdobje med dvema elementarnima nesrečama)
   UNOCHA in Evropska komisija:

               —

               bosta nadaljevala obstoječi strateški dialog o pripravljenosti na nesreče za razvijanje tesnega sodelovanja z namenom izboljšanja splošne zmogljivosti za odzivanje na nesreče; ta vključuje operativne in finančne vidike,

               —

               bosta zagotavljala medsebojno vključevanje osebja obeh strani pri programih usposabljanja in seminarjih, ki jih organizirata ECHO in OCHA,

               —

               bosta organizirala, kadar je to ustrezno, urjenja o pridobljenih novih spoznanjih, ki naj bi vodila k izboljšanju programov sodelovanja (SOP),

               —

               bosta zagotavljala redno izmenjavo podatkov o standardni uporabljeni metodologiji ob upoštevanju ocen o potrebah in usklajevanja pomoči za izboljšanje njihove skladnosti in zbliževanja,

               —

               bosta vodila redne skupne preglede in posodabljanje svojih sistemov za primer nesreče (organizacija, kontaktne točke, koordinate) za stalno zagotavljanje povezljivosti in združljivosti,

               —

               si bosta izmenjevala strokovne podlage in presoje ter povzetke analiz o nesrečah.

         2.   Faza odzivanja/nesreče
   2.1   Na ravni sedežev
   UNOCHA in Evropska komisija:

               —

               bosta zagotavljala izmenjavo podatkov o napotitvi ekip za oceno stanja na kraj nesreče (vključitev ECHO na seznam elektronskih naslovov UNDAC za opozarjanje (sporočila M1 do M3); določitev stalnih komunikacijskih/kontaktnih točk na sedežih – kot je nabiralnik za elektronsko pošto ECHO v primeru nesreče – pa tudi na terenu),

               —

               bosta zagotavljala povezavo med ECHO in UNDAC na terenu,

               —

               bosta zagotavljala izmenjavo poročil in informativne sestanke o trenutnih izrednih razmerah (vključno z dostopom ECHO do OSOCC).

         2.2   Na terenu
   UNOCHA in Evropska komisija:

               —

               bosta pospeševala sodelovanje ekip ECHO pri mehanizmu usklajevanja, ki ga vzpostavita OCHA/UNDAC,

               —

               bosta zagotavljala izmenjavo podatkov na terenu o ugotovitvah in ukrepih v teku ali načrtovanih ukrepih,

               —

               bosta zagotavljala, kadar koli je to mogoče in primerno, izmenjavo analiz in osnutkov poročil med ekipami ter posredovanje skupnih priporočil svojim sedežem,

               —

               bosta zagotavljala, kadar koli je to mogoče, vodenje, s strani ECHO in UNDAC, skupnih ocen o stanju in spodbujanje izmenjave podatkov med različnimi udeleženci v nesreči (z ustanavljanjem Informacijskih centrov za človekoljubno pomoč),

               —

               si bosta v okviru najboljših zmožnosti delila ali zagotavljala dostop do logističnih sredstev (tj. prevoz, komunikacije).

         ZDRUŽENI NARODI
   28. oktober 2004
   Spoštovana komisarja Wallström in Nielson,
   v čast mi je potrditi prejem vašega pisma z dne 27. oktobra 2004, s katerim se predlaga vzpostavitev strukturiranega dialoga in tesnejšega sodelovanja med Evropsko komisijo in Združenimi narodi na področju odzivanja v primeru elementarnih nesreč, usklajevanja na terenu in humanitarnih dejavnosti.
   Z zadovoljstvom potrjujem strinjanje Združenih narodov ter se veselim srečanja z vami in vašimi nasledniki takoj, ko bo to mogoče, za obravnavanje hitrega in učinkovitega izvajanja.
   Ob tej priložnosti bi rad izrazil zadovoljstvo glede rezultatov, ki so bili doseženi na razpravah med našimi službami v zadnjih osemnajstih mesecih in ki so v duhu vodilnih načel iz Priloge k Resoluciji Generalne skupščine 46/182 privedli do sklenitve tega besedila sporazuma. Poleg tega bi rad pozdravil odlično opravljeno delo naših skupin in spodbujevalno vlogo treh držav, ki so v tem obdobju vodile evropsko predsedstvo.

      S spoštovanjem,

         Jan Egeland
          Generalni podsekretar za humanitarne zadeve
         Koordinator za nujno pomoč

         Komisarka Margot Wallström
         Generalni direktorat za okolje
         Bruselj

         Komisar Poul Nielson
         Urad za človekoljubno pomoč (ECHO)
         Bruselj